open-index/open-wikipedia-markdown huggingface dataset:
ഡോക്ടറേറ്റ്

ഉന്നത വിദ്യാഭ്യാസമായ പി.എച്ച്.ഡി (Ph D) കരസ്ഥമാക്കിയ ആൾക്ക്  നൽകുന്ന ബഹുമതിയാണ് ഡോക്ടർ എന്ന നാമം. ഡോക്ടർ ഓഫ് ഫിലോസഫി എന്നതിന്റെ ചുരുക്കപേരാണ് പി.എച്ച്.ഡി എന്നത്. തത്ത്വശാസ്ത്രത്തിൽ പ്രാവീണ്യം ഉള്ളയാൾ എന്നതിലുപരി, വിജ്ഞാനത്തോടു സ്നേഹമുള്ളവൻ എന്ന ഗ്രീക്ക് അർത്ഥമാണ് ഫിലോസഫി എന്നതുകൊണ്ട് വ്യാപകമായി ഉദ്ദേശിക്കുന്നത്. യൂറോപ്പിലാകമാനം, ദൈവശാസ്ത്രം, വൈദ്യശാസ്ത്രം, നിയമം എന്നിവ ഒഴികെയുള്ള  എല്ലാ വിഷയങ്ങളും ഡോക്ടർ ഓഫ് ഫിലോസഫി എന്നു തന്നെയാണ് വിശേഷിപ്പിക്കാറ്. 
## ചരിത്രം
## യോഗ്യത
## ഇന്ത്യയിൽ
യൂണിവേഴ്സിറ്റി ഗ്രാന്റ്സ് കമ്മീഷന്റെ കീഴിലുള്ള സർവ്വകലാശാലകളിൽ ഡോക്ടറേറ്റിനായ്  പ്രവേശനം ലഭിക്കണമെങ്കിൽ ഉദ്യോഗാർത്ഥി ബിരുദാനന്തരബിരുദം കരസ്ഥമാക്കിയിരിക്കണം. കൂടാതെ ഇതിനായുള്ള യോഗ്യതാ പരീക്ഷകളും വിജയിച്ചിരിക്കണം. യൂണിവേഴ്സിറ്റി ഗ്രാന്റ്സ് കമ്മീഷൻ നടത്തുന്ന നാഷണൽ എലിജിബിലിറ്റി ടെസ്റ്റ് ഉദ്യോഗാർത്ഥി പാസ്സായിരിക്കണം .

## അവലംബം

വർഗ്ഗം:വിദ്യാഭ്യാസം
മൈൽകുറ്റി

അകലം കാണിക്കാൻ വഴിയോരത്ത് സ്ഥാപിക്കുന്ന അടയാളങ്ങളെയാണ് **മൈൽകുറ്റി** എന്ന് പറയുക. പാതയുടെ ഓരത്താണ് സാധാരണ മൈൽകുറ്റികൾ സ്ഥാപിക്കുന്നത്. ഓരോ മൈലിനും ഓരോ കുറ്റി എന്നാണ് കണക്ക്. ഇതിന്റെ പ്രധാന ഉപയോഗം വഴിയാത്രക്കാരന് വഴിതെറ്റിയിട്ടില്ല എന്ന് ഉറപ്പ് വരുത്താൻ വേണ്ടിയിട്ടാണ്. കൂടാതെ ഉന്നത്തിലെത്താൻ എത്ര അകലം ഉണ്ട് എന്നു കൂടി യാത്രക്കാരനെ അറിയിക്കാനും മൈൽകുറ്റി തുണയ്ക്കുന്നു. കൂടാതെ ഇടതീരുമാനം നടത്താനും മൈൽകുറ്റി ഉപകരിക്കുന്നു. ഉദാഹരണത്തിന് ഇന്ന റോഡിൽ ഇത്രാമത്തെ മൈൽകുറ്റി എന്നു പറഞ്ഞാൽ സ്ഥലം കൃത്യമായി തിട്ടപ്പെടുത്തുവാൻ തുണയ്ക്കുന്നു.

## അവലംബം

വർഗ്ഗം:അളവുപകരണങ്ങൾ
മാറ്റ് ഡേമൺ

അമേരിക്കൻ ചലച്ചിത്ര നടനും തിരക്കഥാകൃത്തും സംവിധായകനും നിർമ്മാതാവുമാണ് **മാറ്റ് ഡാമൺ** (ജനനം: 8 ഒക്റ്റോബർ 1970). ഫോബ്സ് മാസികയിലെ പട്ടികയിൽ എക്കാലത്തെയും മികച്ച വരുമാനം നേടിയ നടന്മാരിൽ ഒരാളാണ്. അഞ്ച് നാമനിർദ്ദേശങ്ങളിൽ നിന്ന് അക്കാദമി അവാർഡ് ഉൾപ്പെടെ വിവിധ അംഗീകാരങ്ങൾ ഡാമന് ലഭിച്ചിട്ടുണ്ട്. എട്ട് നാമനിർദ്ദേശങ്ങളിൽ നിന്ന് രണ്ട് ഗോൾഡൻ ഗ്ലോബ് അവാർഡുകൾ, മൂന്ന് ബ്രിട്ടീഷ് അക്കാദമി ഫിലിം അവാർഡുകൾ,ഏഴ് എമ്മി അവാർഡുകൾ ഡാമൺ നേടിയിട്ടുണ്ട്. ബോർൺ ഫ്രാഞ്ചൈസിയിൽ (2002–2016) ജേസൺ ബോർൺ എന്ന കഥാപാത്രത്തെ അവതരിപ്പിച്ചതിലൂടെ ഹോളിവുഡിലെ പ്രധാന നടന്മാരിലൊരാളായി ഡാമൺ അറിയപ്പെട്ടു. 

## മുൻകാല ജീവിതം
സ്റ്റോക്ക് ബ്രോക്കർ കെന്റ് ടെൽഫർ ഡാമന്റെയും നാൻസി കാൾസൺ-പൈജിന്റെയും രണ്ടാമത്തെ മകനായി മസാച്യുസെറ്റ്സിലെ കേംബ്രിഡ്ജിലാണ്  ദാമൻ ജനിച്ചത്. രണ്ട് വയസ്സുള്ളപ്പോൾ മാതാപിതാക്കൾ വിവാഹമോചനം നേടി. ഡാമനും സഹോദരനും അമ്മയോടൊപ്പം കേംബ്രിഡ്ജിലേക്ക് മടങ്ങി. കേംബ്രിഡ്ജ് ആൾട്ടർനേറ്റീവ് സ്കൂളിലും  പിന്നീട് കേംബ്രിഡ്ജ് റിൻ‌ജിലും ലാറ്റിൻ സ്കൂളിലും പഠിച്ചു.

## കരിയർ
ഹൈസ്കൂൾ നാടകങ്ങളിലൂടെ അഭിനയജീവിതം ആരംഭിച്ച അദ്ദേഹം മിസ്റ്റിക് പിസ്സ (1988) എന്ന ചിത്രത്തിലൂടെ ആണ് മുഖ്യധാരയിൽ എത്തിയത്.ബെൻ ആഫ്ലെക്കുമായി ചേർന്നു രചിച്ച ഗുഡ് വിൽ ഹണ്ടിംഗ് (1997) എന്ന ചിത്രത്തിലൂടെ തിരക്കഥക്കുള്ള ഗോൾഡൻ ഗ്ലോബ് അവാർഡും ഓസ്ക്കാർ അവാർഡും നേടി. ഇതേ ചിത്രത്തിലെ അഭിനയത്തിന് മികച്ച നടനുള്ള ഓസ്ക്കാറിനും നാമനിർദ്ദേശം ചെയ്യപ്പെട്ടു. 

*[[സേവിംഗ് പ്രൈവറ്റ് റയാൻ]]*, *ഓഷ്യൻസ് ഇലവൻ*, *[[ദ ബോൺ ഐഡന്റിറ്റി (ചലച്ചിത്രം)|ദ ബോൺ ഐഡന്റിറ്റി]]* തുടങ്ങിയ ബോക്സ് ഓഫീസ് ഹിറ്റുകൾക്കൊപ്പം *സിറിയാനാ*, *ദി ഗുഡ് ഷെപ്പേർഡ്* തുടങ്ങിയ ചിത്രങ്ങളിലെ അഭിനയത്തിലൂടെ നിരൂപകപ്രശംസയും നേടി. മാറ്റ് ഡാമന്റെ ഏറ്റവും അറിയപ്പെടുന്ന കഥാപാത്രം ജേസൺ ബോൺ സിനിമപരമ്പരയിലെ  ജേസൺ ബോൺ/ ഡാനിയൽ വെബ്ബ് ആണ്. ഇൻവിക്റ്റസ് (2009) എന്ന ചിത്രത്തിലെ ദക്ഷിണാഫ്രിക്കയുടെ ദേശീയ റഗ്ബി ടീമായ സ്പ്രിൻബോക്സിന്റെ നായകന്റെ വേഷം, ദി മാർഷ്യൻ (2015) എന്ന ചിത്രത്തിലെ ചൊവ്വ ഗ്രഹത്തിൽ അകപ്പെട്ട് പോകുന്ന ബഹിരാകാശ യാത്രികൻ മാർക്ക് വാറ്റ്നി എന്നീ കഥാപാത്രങ്ങൾക്ക് ജീവൻ നൽകിയതിന് അദ്ദേഹത്തിന് യഥാക്രമം മികച്ച സഹനടൻ, മികച്ച നടൻ എന്നിവക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. 
2007-ൽ *ഹോളിവുഡ് വാക്ക് ഓഫ് ഫെയിം*-ൽ ഒരു താരകം സമ്മാനിക്കപ്പെട്ടു.
പകരം=|ലഘുചിത്രം

## അവലംബം
വർഗ്ഗം:1970-ൽ ജനിച്ചവർ
വർഗ്ഗം:ഒക്ടോബർ 8-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ
വർഗ്ഗം:അമേരിക്കൻ ചലച്ചിത്രസംവിധായകർ


## External links

* 
* 
*
പേൾ ഹാർബർ

ഹവായ് ദ്വീപസമൂഹത്തിലെ ഒവാഹു ദ്വീപിൽ സ്ഥിതി ചെയ്യുന്ന ഒരു തുറമുഖമാണ് **പേൾ ഹാർബർ**. പ്രധാനമായും അമേരിക്കൻ ഐക്യനാടുകളുടെ ഒരു നാവികത്താവളമാണിത്. 1941  ഡിസംബർ 7-ന് ജപ്പാൻ സാമ്രാജ്യം ഇവിടെ നടത്തിയ രൂക്ഷമായ ആക്രമണത്തെ തുടർന്നാണ് അമേരിക്ക രണ്ടാം ലോകമഹായുദ്ധത്തിൽ പങ്കുചേരുന്നത്.

## ചരിത്രം

തദ്ദേശീയർ *വായ് നോമി* എന്നു വിളിച്ചിരുന്ന ആഴമേറിയ ഒരു ഉൾക്കടൽ പ്രദേശമായിരുന്നു ഇത് (ഹവായിയൻ ഭാഷയിൽ *വായ്* എന്നാൽ വെള്ളം എന്നും  *നോമി* എന്നാൽ മുത്ത് എന്നുമാണ് അർത്ഥം). പത്തൊൻപതാം നൂറ്റാണ്ടിന്റെ തുടക്കം വരേക്കും പ്രവേശനഭാഗത്തെ ആഴക്കുറവു മൂലം വലിയ കപ്പലുകളൊന്നും പേൾ ഹാർബറിൽ അടുത്തിരുന്നില്ല. പസഫിക്കിലെ അമേരിക്കയുടെ താല്പര്യങ്ങളാണ് തുറമുഖത്തിന്റെ വളർച്ചക്ക് കാരണമായത്. 1869 മാർച്ച് 1-ന് ആഴം കൂട്ടൽ പദ്ധതിക്കായി 50,000 ഡോളർ യു.എസ്. കോൺഗ്രസ്സ് വകയിരുത്തി.

## പേൾ ഹാർബർ ആക്രമണം

1941 ഡിസംബർ 7, ഞായറാഴ്ച്ച ജപ്പാൻ സാമ്രാജ്യത്തിന്റെ നാവിക സേന, അഡ്മിറൽ ചുയിചി നഗുമോയുടെ നേതൃത്വത്തിൽ 350 പോർവിമാനങ്ങളുമായി അതിരൂക്ഷമായ ആക്രമണം അഴിച്ചുവിട്ടു. രാവിലെ  07:51-ന് 183 വിമാനങ്ങൾ പങ്കെടുത്ത ആദ്യ മുന്നേറ്റത്തിൽ സൈനിക സ്ഥാപനങ്ങളും ഫോർഡ് ദ്വീപിലെ സൈനിക വിമാനത്താവളങ്ങളും തകർക്കപ്പെട്ടു. തുടർന്ന്  08:30ന് നടന്ന രണ്ടാം മുന്നേറ്റത്തിൽ 170 വിമാനങ്ങൾ ഹാർബറിൽ നങ്കൂരമിട്ടിരുന്ന കപ്പൽപടയെ ആക്രമിച്ചു. യുദ്ധക്കപ്പലായ യു.എസ്.എസ്. അരിസോണയിലെ ആയുധശേഖരം പൊട്ടിത്തെറിച്ച്, കപ്പൽ പിളരുകയും നിമിഷങ്ങൾക്കുള്ളിൽ മുങ്ങുകയും ചെയ്തു. ആകെ 9 കപ്പലുകൾ മുങ്ങുകയും 21 കപ്പലുകൾക്ക് സാരമായ കേടുപാടുകൾ സംഭവിക്കുകയും ചെയ്തു. 2402 പേർക്ക് ജീവഹാനി സംഭവിക്കുകയും 1282 പേർക്ക് പരിക്കേൽക്കുകയും ചെയ്തു. ജപ്പാന് 29 വിമാനങ്ങൾ നഷ്ടമായി.

## അവലംബം
റിലേ ഓട്ടം

ഒരു ടീം ആയി മത്സരിക്കുന്ന ഒരേ ഒരു ട്രാക്ക് ആൻഡ്‌ ഫീൽഡ് ഇനമാണ് റിലേ. സാധാരണ ഒരു ടീമിൽ നാല് അംഗങ്ങളാണ് ഉണ്ടാവുക. ടീമിലെ എല്ലാ അംഗങ്ങളും ഒരു നിശ്ചിത ദൂരം (ലാപ്പ്) ഓടി ബാറ്റൺ അടുത്ത അംഗത്തിന് കൈമാറും, ബാറ്റൺ കിട്ടിയതിനു ശേഷം അടുത്ത ഓട്ടക്കാരൻ അവരുടെ ലാപ് ഓടിത്തുടങ്ങും. നിശ്ചയിക്കപ്പെട്ടിട്ടുള്ള പ്രത്യേക സ്ഥലത്ത് വെച്ചാണ് ബാറ്റൺ കൈമാറേണ്ടത്. 

ഒരു ടീം അംഗം നിശ്ചിത ദൂരം ഓടിയില്ലെങ്കിലോ ബാറ്റൺ കൈമാറുന്നതിലെ പാകപ്പിഴവോ അല്ലെങ്കിൽ ബാറ്റൺ കയ്യിൽനിന്നു വീണു പോവുകയോ ചെയ്‌താൽ മത്സരത്തിൽ നിന്നും അയോഗ്യരായി കണക്കാക്കും.

രണ്ടു തരം റിലേ മത്സരങ്ങളാണ് സാധാരണയായി ഉണ്ടാവാറുള്ളത് - 4X100 മീറ്റർ റിലേയും 4X400 മീറ്റർ റിലേയും.  ഇതിൽ 4X100 മീറ്റർ റിലേയുടെ നിയമങ്ങൾ കുറച്ചുകൂടി കർശനമാണ്.

വർഗ്ഗം:കായികമത്സരങ്ങൾ
സെർഷ്യോററി റിട്ട്

കോടതികൾ പുറപ്പെടുവിക്കുന്ന റിട്ടുകളിൽ ഒന്നാണ് **സെർഷ്യോററി** (certiorari /ˌsɜrʃⁱəˈrɛəraɪ/). ഉയർന്ന കോടതികളുടെ വിലയിരുത്തലിനായി കീഴ്‌ക്കോടതി നടപടി രേഖകൾ വിളിച്ചുവരുന്നത്തുന്നതിനാണ് സെർഷ്യോററി എന്ന റിട്ട് ഉപയോഗിക്കുന്നത്. ഈ ലാറ്റിൻ വാക്കിന്റെ അർത്ഥം സക്ഷ്യപെടുത്തുക, പൂർണ്ണ വിവരം നൽകുക എന്നൊക്കെയാണ്. മേൽക്കോടതികൾ കീഴ്ക്കോടതികൾക്ക് നൽകുന്ന ഉത്തരവാണിത്. 

## അവലംബം


വർഗ്ഗം:നീതിന്യായം
ആശുപത്രി

രോഗികളെ താമസിപ്പിച്ചു ചികിത്സിക്കുന്നതിനുള്ള സ്ഥാപനമാണ് **ആശുപത്രി**.
ആശുപത്രികളിൽ താമസിച്ച് ചികിൽസ തേടുന്ന രോഗികളെ ഇൻ പേഷ്യന്റ് എന്നും, ചികിൽസക്ക് വേണ്ടി വന്നു പോകുന്ന രോഗികളെ ഔട്ട് പേഷ്യന്റ് എന്നും പറയുന്നു
## വർഗീകരണം
### സ്‌പെഷ്യലൈസേഷൻ
ജനറൽ ആശുപത്രികളിൽ എല്ലാ രോഗവും ചികിത്സിക്കാൻ പരിമിതമായ സൗകര്യമേ ഉണ്ടാവുകയുള്ളൂ. അതുകൊണ്ടുതന്നെയാണ്‌ പ്രത്യേകരോഗത്തിന്‌ പ്രത്യേക ആശുപത്രി എന്ന സംവിധാനം നിലവിൽ വന്നത്‌. ഗൈനക്കോളജി, ഓർത്തോപീഡിക്‌സ്‌, നെഫ്രാളജി, ഒഫ്‌താൽമോളജി, യൂറോളജി തുടങ്ങി വിവിധ സ്‌പെഷ്യാലിറ്റികളിൽ വിദ്‌ഗധസേവനം ലഭ്യമാക്കുന്ന ഒട്ടനവധി ആശുപത്രികൾ ഉണ്ട്‌. ഒരു പ്രത്യേക വിഭാഗത്തിൽത്തന്നെ പഠന-നിരീക്ഷണങ്ങളും ഗവേഷണങ്ങളും നടത്താനും നൽകുന്ന സേവനങ്ങൾക്ക്‌ നിയതമായ സംവിധാനം ആവിഷ്‌കരിക്കാനും ഇതു മൂലം സാധിക്കും.
### ചികിത്സാ സമ്പ്രദായം
ചികിത്സാ സമ്പ്രദായത്തിനനുസരിച്ചും ആശുപത്രികളെ വർഗീകരിക്കാം. ആയുർവേദം, ഹോമിയോ, യൂനാനി, സിദ്ധവൈദ്യം തുടങ്ങിയ ചികിത്സാരീതികൾ അവലംബിക്കുന്ന ആശുപത്രികളും ഉണ്ട്‌.
## ആശുപത്രിയിലെ വിവിധ വിഭാഗങ്ങൾ
**ഔട്ട്‌പേഷ്യന്റ്‌ വിഭാഗം** : പേുറമേനിന്നു വരുന്ന രോഗികളെ നോക്കി ചികിത്സ കല്‌പിക്കുകയും അവരെ ആശുപത്രികളിൽ പ്രവേശിപ്പിക്കണമോ എന്നു നിശ്ചയിക്കുകയും ചെയ്യുന്ന വിഭാഗമാണിത്‌. 

**അത്യാഹിതവിഭാഗം**: ഈ വിഭാഗം ഇരുപത്തിനാല്‌ മണിക്കൂറും പ്രവർത്തിക്കുന്നു.

**ഇന്റൻസീവ്‌ കെയർ യൂണിറ്റ്‌**: ഗുരുതരാവസ്ഥയിലുള്ള രോഗികളെ പ്രത്യേക പരിഗണന നൽകുവാനായി പ്രവേശിപ്പിക്കുന്ന ആശുപത്രിവിഭാഗമാണിത്‌. ഇരുപത്തിനാലു മണിക്കൂറും പ്രവർത്തനസജ്ജമായ ഈ വിഭാഗത്തിൽ രോഗി - ഡോക്‌ടർ, നഴ്‌സ്‌ അനുപാതം കൂടുതലായിരിക്കും.

**ഓപ്പറേഷൻ തിയെറ്ററുകൾ**:

**അസ്ഥിരോഗ വിഭാഗം** : അസ്ഥിവ്യൂഹത്തിനും പേശീവ്യൂഹത്തിനും സംഭവിക്കുന്ന അപാകതകൾ ചികിത്സിക്കുകയാണ്‌ അസ്ഥിരോഗ വിഭാഗത്തിന്റെ ജോലി. ഇവിടെ രോഗനിർണയത്തിന്‌ എക്‌സ്‌-റേ, സ്‌കാനിങ്‌ തുടങ്ങിയ റേഡിയോളജിക്കൽ ടെക്‌നിക്കുകളെ ആശ്രയിക്കുന്നു.

**ഫിസിയോതെറാപ്പി**: അസ്ഥിവ്യൂഹത്തിനുണ്ടാകുന്ന ഒടിവ്‌, ക്ഷതം എന്നിവ ഭേദപ്പെടുന്നതിനും ഇവയുടെ പ്രവർത്തനം സാധാരണനിലയിലേക്ക്‌ കൊണ്ടുവരുന്നതിനുമായി ചെയ്യുന്ന ചില ലഘു വ്യായമങ്ങളും മറ്റും ഉൾക്കൊള്ളുന്നതാണ്‌ ഫിസിയോതെറാപ്പി. ഫിസിയോതെറാപ്പിസ്റ്റിന്റെ നേതൃത്വത്തിൽ പ്രവർത്തിക്കുന്നു.  

**റേഡിയോളജി വിഭാഗം.**:

**ലബോറട്ടറി വിഭാഗം**: രോഗിയുടെ രക്തം, കഫം, മലം, മൂത്രം എന്നിവ വിവിധ പരിശോധനകൾക്കു വിധേയമാക്കി രോഗകാരികളായ സൂക്ഷ്‌മാണുക്കളെ കണ്ടെത്തുകയും രോഗനിർണയം സാധ്യമാക്കുകയുമാണ്‌ ഈ വിഭാഗത്തിന്റെ ജോലി. ലാബ് ടെക്‌നിഷ്യൻ അല്ലെങ്കിൽ ലാബ് സയന്റിസ്റ്റ് എന്ന വിഭാഗത്തിലുള്ള വിദഗ്ദർ ഇവിടെ പ്രവർത്തിക്കുന്നു.  

**ഫാർമസി:** രോഗികൾക്ക് ആവശ്യമായ മരുന്നുകളും ചികിത്സ ഉപകരണങ്ങളും ശാസ്ത്രീയമായി വിതരണം നടത്തുന്ന വിഭാഗമാണ് ഫാർമസി. ഫാർമസിസ്റ്റിന്റെ നേതൃത്വത്തിൽ പ്രവർത്തിക്കുന്നു.  
 

## അവലംബം

വർഗ്ഗം:ആശുപത്രികൾ
ഇന്ത്യയിലെ മൃഗശാലകളുടെ പട്ടിക

ഇന്ത്യയിലെ പ്രധാന മൃഗശാലകളുടെ പട്ടികയാണിത്. 

പൊതുജനങ്ങൾക്ക് കാണാനായി മൃഗങ്ങളെ(പ്രത്യേകിച്ച് വന്യജീവികളെ) പാർപ്പിച്ചിരിക്കുന്ന സ്ഥലമാണ് മൃഗശാല. വിവിധ തരത്തിലുള്ള മൃഗശാലകളുണ്ട്. വന്യജീവിസങ്കേതങ്ങളെ മൃഗശാലകളുടെ ഗണത്തിൽ ചേർക്കുന്നില്ല. കേന്ദ്ര സൂ അതോറിറ്റിയാണ് ഇന്ത്യയിലെ മൃഗശാലകളുടെയെല്ലാം തലപ്പത്തുള്ള സർക്കാർ സ്ഥാപനം. വേൾഡ് അസൊസിയേഷ്ൻ ഒഫ് സ്സൂസ് എന്റ് അക്ക്വേറിയംസുമായി ചേർന്നാണ് ഇന്ത്യൻ സ്സൂ  അതോറിറ്റി പ്രവർത്തിക്കുന്നത്.

## ഇന്ത്യയിലെ മൃഗശാലകൾ
* ആസാം സംസ്ഥാന മൃഗാശാലയും സസ്യോദ്യാനവും, ഗുവാഹത്തി, ആസാം
* എലെൻ വന്യമൃഗശാല, കാൺപൂർ, ഉത്തർപ്രദേശ്
* അലിപൂർ വന്യജീവി ഉദ്യാനം, കൊൽക്കത്ത, പശ്ചിമ ബംഗാൾ
* Nandankanan Zoo, ഭുവനേശ്വർ, ഒഡീഷ
* അർഗ്നർ അണ്ണാ വന്യജീവി ഉദ്യാനം , ചെന്നൈ, തമിഴ്നാട്
* ബിർസ മാൻ ഉദ്യാനം , റാഞ്ചി
* ഛത്ബീർ മൃഗശാല, Zirakpur, പഞ്ചാബ്
* ചെന്നൈ സ്നേക് റ്റ്രസ്റ്റ്, ചെന്നൈ, തമിഴ്നാട്
* ഇന്ദിരാ ഗാന്ധി വന്യജീവി ഉദ്യാനം, വിശാഖപട്ടണം, ആന്ധ്രാ പ്രദേശ്
* ജവഹർ ലാൽ നെഹ്രു ജൈവോദ്യാനം, ബൊകാറോ സ്റ്റീൽ സിറ്റി 
* ജയ്പുർ മൃഗശാല, ജയ്പൂർ, രാജസ്ഥാൻ
* ഉദയ്പുർ മൃഗശാല, ഉദയ്പൂർ, രാജസ്ഥാൻ
* ജിജാമതാ ഉദ്യാനം, മുംബൈ, മഹാരാഷ്ട്ര
* കങ്കരിയ മൃഗശാല, അഹമ്മദാബാദ്, ഗുജറാത്ത്
* ലഖ്നൗ മൃഗശാല, ലഖ്നൗ, ഉത്തർപ്രദേശ്
* മദ്രാസ് മുതലവളർത്തൽ കേന്ദ്രം, ചെന്നൈ, തമിഴ്നാട്
* മാർബ്ല് പാലസ് മൃഗശാല, കൊൽക്കത്ത, പശ്ചിം ബംഗാൾ
* മൈസൂർ മൃഗശാല, മൈസൂരു, കർണാടക
* ഡൽഹിയിലെ ദേശീയ വന്യജീവി ഉദ്യാനം(ഡൽഹി മൃഗശാല), ഡൽഹി
* നെഹ്രു വന്യജീവി ഉദ്യാനം, ഹൈദരാബാദ്, ആന്ധ്രാ പ്രദേശ്
* പദ്മജ നായിഡു ഹിമാലയൻ വന്യജീവി ഉദ്യാനം, Darjeeling, പശ്ചിമ ബംഗാൾ
* പറശിനികടവ് പാമ്പുവളർത്തൽ കേന്ദ്രം
* റാഞ്ചി മൃഗശാല (Bhagwan Birsa Munda Biological Park), റാഞ്ചി, ജാർഖണ്ഡ്(സ്ഥാപിതം. 1987)
* Sakkarbaug Zoological Garden, ജുനഗഡ്, ഗുജറാത്ത്
* സായാജി ബാഗ് മൃഗശാല, വഡോദര, ഗുജറാത്ത്
* Sarthana Zoo, സൂരത്, ഗുജറാത്ത്
* സഞ്ഞയ് ഗാന്ധി ജൈവികോദ്യാനം, പാട്ന, ബീഹാർ
* Sipahijola Wildlife Sanctuary, ത്രിപുര
* ശ്രീ വെങ്കടേശ്വര വന്യജീവി ഉദ്യാനം, തിരുപ്പതി, ആന്ധ്രാ പ്രദേശ്
* രാജീവ് ഗാന്ധി വന്യജീവി ഉദ്യാനം, പൂനെ, മഹാരാഷ്ട്ര
* തിരുവനന്തപുരം മൃഗശാല, തിരുവനന്തപുരം, കേരളം
* തൃശൂർ മൃഗശാല, തൃശൂർ, കേരളം
* തിലയാർ മൃഗശാല, റൊഹ്താക്
* നൈനിറ്റാൾ മൃഗശാല, ഉത്തരാഖണ്ഡ് 

## മൃഗശാലകളുടെ പട്ടിക

## ഇതും കാണുക
* ഇന്ത്യയിലെ സസ്യോദ്യാനങ്ങളുടെ പട്ടിക

## കുറിപ്പുകൾ

## അവലംബം
*

*

## പുറത്തേക്കുള്ള കണ്ണികൾ

*Official website of: "Central Zoo Authority of India" (CZA), Government of India
*THE INDIAN ZOO INQUIRY   A Review of Conditions in the Zoos of India, Compassionate Crusaders Trust & Zoocheck Canada, 2004 (Revised 2006)

വർഗ്ഗം:ഇന്ത്യയിലെ മൃഗശാലകൾ
മുഷ്ടിമൈഥുനം

ലൈംഗിക പങ്കാളി ഒരു പുരുഷലിംഗം  കൈ കൊണ്ട് ഉത്തേജിപ്പിക്കുന്ന വേലയെയാണ് **മുഷ്ടി മൈഥുനം** (Handjob) എന്ന് പറയുന്നത്. സ്ത്രീയോ പുരുഷനോ ആയ ലൈഗികപങ്കാളി ഇതര പങ്കാളിക്ക് ശുക്ല സ്‌ഖലനം ഉണ്ടാകുന്നതുവരെയോ വികാരപാരമ്യത്തിലെത്തുന്നതുവരെയോ ആണ് സാധാരണ മൃഷ്ടി മൈഥുനം ചെയ്യുന്നത്. പുരുഷന്മാർക്കിടയിലുള്ള സ്വവർഗ്ഗരതിയിൽ മറ്റൊരു പുരുഷനായിരിക്കും ഇത് ചെയ്യുക. 
## അവലംബം

## പുറത്തേക്കുള്ള കണ്ണികൾ
മീം

ഒരു സംസ്കാരത്തിന്റെയോ ജനതയുടെയോ ഉള്ളിൽ പടരുന്ന ആശയമോ, സ്വഭാവമോ, ചിന്തയോ ആണ് **മീം** എന്നത് കൊണ്ട് അർത്ഥമാക്കുന്നത് (Eng: meme). സംസ്കാരിക ആശയങ്ങൾ ഒരു മനസ്സിൽ നിന്നു മറ്റൊന്നിലേക്ക് പകർത്താൻ ഉപകരിക്കുന്ന യൂണിറ്റ് ഒഫ് ഇൻഫോർമേഷനാണ് മീം. ഫാഷൻ, വസ്ത്രധാരണ രീതി, വ്യക്തികൾ പരസ്പരം അഭിവാദ്യം ചെയ്യുന്ന രീതികൾ, സാംസ്കാരിക ആശയങ്ങൾ എന്നിവ മുതൽ ഹാസ്യപ്രയോഗങ്ങൾ വരെ ഓരോ തരം മീം ആകുന്നു.  ഉദാഹരണത്തിന് ഫ്ലൈയിങ്ങ് സ്പാഗറ്റി മോൺസ്റ്റർ ഒരു ഇന്റെർനെറ്റ് മീമാണ്. *ശശി ആവുക* എന്ന പ്രയോഗം മലയാളഭാഷയിലെ ഒരു മീമിന്റെ ഉദാഹരണമാണ്.    പ്രാചീന ഗ്രീക്ക് ഭാഷയിലെ മിമേമാ (μίμημα, Mimema) എന്ന വാക്കിൽ നിന്ന് മീം എന്ന വാക്ക് ഉണ്ടാക്കിയത്  സുപ്രസിദ്ധ യുക്തിവാദി  റിച്ചാർഡ് ഡോക്കിൻസാണ്. 1976 ൽ എഴുതിയ ദി സെൽഫിഷ് ജീൻ (The Selfish Gene) എന്ന പുസ്തകത്തിലാണ് അദ്ദേഹം മീമിനെക്കുറിച്ച് ആദ്യമായി പ്രതിപാദിച്ചത്.  പലതരം മീമുകൾ മനുഷ്യസമൂഹത്തിൽ പടരാൻ ശ്രമിക്കും അതിൽ വിജയിക്കുന്നവ നിലനിൽക്കുകയും, പരാജയപ്പെടുന്നവ വിസ്മൃതിയിലാണ്ടു പോവുകയും ചെയ്യും. സമൂഹത്തിൽ മീമുകൾ പടരുന്ന രീതിയും പ്രകൃതി നിർദ്ധാരണത്തിലൂടെ ജീവപരിണാമം നടക്കുന്ന പ്രക്രിയയും തമ്മിൽ സാമ്യമുണ്ടെന്നാണ് ശ്രീ ഡോക്കിൻസ് പ്രസ്തുത കൃതിയിൽ സമർത്ഥിച്ചത്.

മീം എന്ന അറബി മുഹമ്മദ് എന്ന നാമത്തിൻ്റെ ചുരുക്കമായി മുസ് ലിംകൾ ഉപയോഗിക്കുന്നു.പ്രത്യേകമായി അക്ഷരത്തെ അവർ ആദരിക്കുകയും സ്നേഹിക്കുകയും ചെയ്യുന്നുണ്ട്.

## അവലംബം

വർഗ്ഗം:ആശയവിനിമയം

വർഗ്ഗം:മിമിതകം
കളി

പഠനത്തിന്റെഭാഗമായോ വിനോദത്തിനുവേണ്ടിയോ ഉപയോഗിക്കുന്നതും നിയമഘടനയുള്ളതുമായ പ്രവൃത്തികളെയാണ് **കളി (game)** എന്ന് വിളിക്കുന്നത്. കളികൾ ജോലിയിൽ നിന്നും കലയിൽ നിന്നും വ്യത്യസ്തമാണ്. പ്രതിഫലത്തിനായി ചെയ്യപ്പെടുന്നതാണ്  ജോലി എന്നതും കല സൗന്ദര്യധാരണകൾക്കനുസരിച്ചാണ് ആവിഷ്കരിക്കപ്പെടുന്നത് എന്നതുമാണ് വ്യത്യാസങ്ങളായി ചൂണ്ടിക്കാണിക്കപ്പെടുന്നത്. ഈ വേർതിരിവ് പലപ്പോഴും വ്യക്തമല്ല. ചില പ്രഫഷണൽ കളിക്കാരുടെ ജോലി തന്നെയാണ് കളി. ജിഗ്സോ പസിൽ പോലെയുള്ള ചില കളികൾ കലാപരവുമാണ്. 

നിയമങ്ങ‌ളും വെല്ലുവിളികളും കളിക്കാർ തമ്മിലുള്ള ഇടപെടലുകളുമാണ് കളികളുടെ പ്രധാന ഘടകങ്ങൾ. മാനസികമോ ശാരീരികമോ ആയ ഉത്തേജനം മിക്ക കളികളിലുമുണ്ട്. ചില കളികളിൽ ഇവ രണ്ടും ആവശ്യമാണ്.  പല കളികളും പ്രായോഗിക ജീവിതത്തിൽ ആവശ്യമുള്ള കാര്യങ്ങളിൽ നൈപുണ്യം നേടാൻ സഹായകമാണ്. വ്യായാമം, വിദ്യാഭ്യാസം, മനഃശാസ്ത്രം എന്നീ മേഖലകളുമായി ബന്ധപ്പെട്ട പ്രാധാന്യം കളികൾക്കുണ്ട്. 

2600 ബി.സി.യിലെങ്കിലും കളികൾ ഉണ്ടായിരുന്നു. ഇത് എല്ലാ സംസ്കാരങ്ങളിലും നിലവിലുണ്ട്. ഉർ എന്ന സ്ഥലത്തെ രാജകീയ കേളി, സെനെറ്റ്, മാൻകാല എന്നിവ അറിയപ്പെടുന്നതിൽ പഴക്കം കൂടിയ കളികളാണ്. 

## നിർവ്വചനം

## ഇവയും കാണുക
* കളികളുടെ വർഗ്ഗീകരണം
* കളികൾക്കായുള്ള ക്ലബ്ബുകൾ
* ഗെയിം തിയറി
* ഗേമർ
* പെൺകുട്ടികളുടെ കളികളും കളിപ്പാട്ടങ്ങളും
* കളികളുടെ ചരിത്രങ്ങൾ
* പുൽത്തകിടിയിലെ കളികൾ
* കളിയിലൂടെയുള്ള പഠനം 
* കളികളുടെ പട്ടിക
* ചീട്ടുകളി
*പൂരക്കളി
*മറുത്തുകളി

## അവലംബം

## കൂടുതൽ വായനയ്ക്ക്
* ആവെഡൊൺ, എലിയട്ട്; ബ്രയാൻ സട്ടൺ സ്മിത്ത്, *ദി സ്റ്റഡി ഓഫ് ഗേംസ്*. (ഫിലാഡെൽഫിയ: വൈലി, 1971), റീപ്രിന്റഡ് ക്രീഗർ, 1979. ISBN 0-89874-045-2

വർഗ്ഗം:കളികൾ
വർഗ്ഗം:വിനോദങ്ങൾ
പൂജക്കൂട്ടം

വയനാട്ടിലെ കുറുമ സമുദായത്തിന്റെ ഒരു പാരമ്പര്യ ആചാരമാണ്  **പൂജക്കൂട്ടം**.  കോളിയാടി മൂപ്പന്റെ കാർമ്മികത്വത്തിലാണിത് കൊണ്ടാടുന്നത്. ഈ ചടങ്ങിൽ കുറുമസമുദായത്തിന്റെ വിവിധപ്രദേശങ്ങളിലെ കുഞ്ഞുകാരണവന്മാരായ നെല്ലിവയൽ, കപ്പാല, ചുള്ളിയോട് പത്ത്, പൊങ്കിളി മുപ്പത്തിയാറ്, അപ്പാട് തലച്ചിൽ, കോട്ടൂർ തലച്ചിൽ എന്നിവരും പങ്കെടുക്കും.  മൂപ്പന്റെ നേതൃത്വത്തിൽ സമുദായാംഗങ്ങൾ ഗോത്രദൈവങ്ങളെ വിളിച്ച് നേർച്ചക്കാഴ്ചകൾ അർപ്പിക്കും. തുടർന്ന് തനത് കലാരൂപങ്ങളായ വട്ടക്കളി, കോൽക്കളി, അമ്പെയ്ത്തും അരങ്ങേറും. അന്നദാനത്തോടെയാണ് പൂജക്കൂട്ടം സമാപിക്കുക.
## അവലംബം


വർഗ്ഗം:കേരളത്തിലെ ആചാരങ്ങൾ
പാതിരി (സസ്യം)

ഇന്ത്യ, മ്യാന്മർ, ശ്രീലങ്ക എന്നിവിടെങ്ങളിലെ ഇലപൊഴിയും വനങ്ങളിൽ കാണുന്ന ഒരു വന്മരമാണ് **പാതിരി**.. പ്രകാശാർത്ഥി മരമാണ്. തീയും വരൾച്ചയുമൊക്കെ കുറെയൊക്കെ സഹിക്കും. കളിമണ്ണിനോട് പ്രത്യേക ഇഷ്ടമുള്ളതിനാൽ കളിമൺ പ്രദേശങ്ങളിൽ കൂട്ടമായി വളരുന്നു. പൂപ്പാതിരിക്ക് വേണ്ടത്ര ഈർപ്പം ഇതിന് ആവശ്യമില്ല. ഊഷരപ്രദേശങ്ങളിലെ വനവൽക്കരണത്തിനു പറ്റിയ മരമാണ്. മഴക്കാലത്ത് നല്ല പുനരുദ്ഭവമുണ്ട്. വേര്, ഇല, പൂവ്, തൊലി എന്നിവ ഔഷധങ്ങളാണ്. തടി ഫർണിച്ചറിനു കൊള്ളാം. 

## രസാദി ഗുണങ്ങൾ
* രസം			:തിക്തം, കഷായം
* ഗുണം		:ലഘു, രൂക്ഷം
* വീര്യം			:ഉഷ്ണം
* വിപാകം		:കടു

## ഔഷധയോഗ്യ ഭാഗം
വേര്, പുഷ്പം, മരപ്പട്ട
## ചിത്രശാല

File:Oroxylum indicum 13.JPG|പാതിരി, തൃശ്ശൂരിൽ
File:Stereospermum_chelonoides_-_പാതിരി_01.JPG|പാതിരി, ഇലകൾ
File:Stereospermum_chelonoides_-_പാതിരി_02.JPG|പാതിരി, തടി
File:Stereospermum_chelonoides_-_പാതിരി_03.JPG|പാതിരി, ഇലകൾ


## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ബിഗ്നോണിയേസീ
ജനിതക അൽഗോരിതം

വിവരസാങ്കേതിക വിദ്യയിലെ കൃത്രിമ ബുദ്ധി പഠനത്തിൽ തിരച്ചിൽ മാർഗ്ഗത്തിൽ പരിണാമശാസ്ത്രത്തിന്റെ തിരഞ്ഞെടുപ്പു രീതികൾ ഉപയോഗിക്കുന്നതിനെ  **ജനിതക അൽഗോരിതം** അഥവാ **ജെനറ്റിൿ അൽഗോരിതം** (Genetic Algorithm) എന്ന് പറയുന്നു. പരിണാമശാസ്ത്രത്തിന്റെ വിദ്യകൾ പൈതൃകം (inheritance), മാറ്റം (mutation),  തിരഞ്ഞെടുപ്പ് (selection) ,  മറുകണ്ടം ചാടൽ (crossover) എന്നിവയാണ്. ജനിതക അൽഗോരിതത്തിന്റെ തത്ത്വങ്ങൾ കമ്പ്യൂട്ടർ ശാസ്ത്രം, എൻജിനീയറിങ്ങ്,  സാമ്പത്തിക ശാസ്ത്രം, ഓപ്പറേഷൻസ് ഗവേഷണം എന്നീ രംഗങ്ങളിൽ ഉപയോഗിക്കുന്നുണ്ട്.

## അവലംബം

വർഗ്ഗം:കൃത്രിമബുദ്ധി
ഭാരതീയ വന സർവ്വേ

കേന്ദ്ര വനം പരിസ്ഥിതിമന്ത്രാലയത്തിന്റെ കീഴിലുള്ള ഒരു സ്ഥാപനമാണ് **ഭാരതീയ വന സർവ്വേ** (ഇംഗ്ലീഷ്:**Forest Survey of India**; ഹിന്ദി:भारतीय वन सर्वेक्षण). വനഭൂമി സംബന്ധിയായ കണക്കെടുക്കുന്നതും പഠനങ്ങൾ നടത്തുന്നതും ഈ സ്ഥാപനമാണ്. 1981 ജൂണിലാണ് ഈ സ്ഥാപനം നിലവിൽ വന്നത്. ഉത്താരാഖണ്ഡിലെ ഡെറാഡൂണാണ് ഭാരതീയ വന സർവ്വേയുടെ ആസ്ഥാനം.

## ചരിത്രം

## ലക്ഷ്യങ്ങൾ

## ഇതും കാണുക
* Indian Institute of Forest Management (IIFM)
* Indian Forest Service (IFS)
* Forest Research Institute
* Wildlife Institute of India

## References

## പുറത്തേക്കുള്ള കണ്ണികൾ
*Forest Survey of India Official page
തെളിവ് ഗണിതശാസ്ത്രത്തിൽ

ഏതെങ്കിലും ഒരു മൗലികതത്ത്വം ശരിയാണെങ്കിൽ  ഒരു ഗണിതശാസ്ത്ര പ്രസ്താവനയും ശരിയായിരിക്കണം എന്നത് ബോദ്ധ്യപ്പെടുത്തുന്ന പ്രക്രീയയെയാണ് ഗണിതശാസ്ത്രത്തിൽ, **തെളിവ് (proof)** എന്ന് വിളിക്കുന്നത്.  സിദ്ധാന്തങ്ങളെ നിദാനമായെടുത്താണ് (ഡിഡക്റ്റീവ് റീസണിംഗ്) ഗണിതശാസ്ത്രത്തിലെ തെളിവുകൾ കണ്ടെത്തുന്നത്. വസ്തുതകളുടെ അടിസ്ഥാനത്തിലല്ല (ഇൻഡക്റ്റീവ് റീസണിംഗ്) ഇത്തരം വിചിന്തനങ്ങൾ നടക്കുന്നത്. ഗണിതശാസ്ത്ര പ്രസ്താവന എപ്പോഴും ശരിയാണെന്ന് കാണിച്ചാൽ മാത്രമേ അതിനെ തെളിവായി ഗണിതത്തിൽ അംഗീകരിക്കുകയുള്ളൂ. തെളിയിക്കപ്പെടാത്ത പ്രസ്താവനയെ അനുമാനം (കൺജെക്ചർ) എന്നാണ് ഗണിതത്തിൽ വിളിക്കുന്നത്.

## അവലംബങ്ങൾ

## സ്രോതസ്സുകൾ
*.
*.
*.
*.
*.

## പുറത്തേയ്ക്കുള്ള കണ്ണികൾ

* വാട്ട് ആർ മാത്തമാറ്റിക്കൽ പ്രൂഫ്സ് ആൻഡ് വൈ ദേ ആർ ഇമ്പോർട്ടന്റ്?
* 2πix.com: ലോജിക്ക്  പാർട്ട് ഓഫ് എ സീരീസ് ഓഫ് ആർട്ടിക്കിൾസ് കവറിംഗ് മാത്തമാറ്റിക്സ് ആൻഡ് ലോജിക്.
* ഹൗ റ്റു റൈറ്റ് പ്രൂഫ്സ് ലാറി ഡബ്ല്യൂ. ക്യൂസിക്ക്
* ഹൗ റ്റുറൈറ്റ് എ പ്രൂഫ് ലെസ്ലി ലാമ്പോർട്ട് ദി മോട്ടിവേഷൻ ഓർ പ്രൊപോസിംഗ് സച്ച് എ ഐറാർക്കിയൽ പ്രൂഫ് സ്റ്റൈൽ.
* പ്രൂഫ്സ് ഇൻ മാത്തമാറ്റിക്സ്: സിമ്പിൾ, ചാമിംഗ് ആൻഡ് ഫലേഷ്യസ്
* *[http://www.cs.ru.nl/~freek/comparison/comparison.pdf ദി സെവന്റീൻ പ്രൂവേഴ്സ് ഓഫ് ദി വേൾഡ്]*, ed. ബൈ ഫ്രീക് വൈഡിജ്ക്, ഫോർവേഡ് ബൈ ഡാന എസ്. സ്കോട്ട്, ലക്ചർ നോട്ട്സ് ഇൻ കമ്പ്യൂട്ടർ സയൻസ് 3600, സ്പ്രിംഗർ, 2006, ISBN 3-540-30704-4. കണ്ടൈൻസ് ഫോർമലൈസ്ഡ് വേർഷൻസ് ഓഫ് പ്രൂഫ് ദാറ്റ് \sqrt{2} ഈസ് ഇറേഷണൽ ഇൻ സെവറൽ ഔട്ടോമേറ്റഡ് പ്രൂഫ് സിസ്റ്റംസ്.
* വാട്ട് ഈസ് പ്രൂഫ്? തോട്ട്സ് ഓൺ പ്രൂഫ്സ് ആൻഡ് പ്രൂവിംഗ്.
* പ്രൂഫ്‌വിക്കി.ഓർഗ്  എ വിക്കി കമ്പെൻഡിയം ഓഫ് മാത്തമാറ്റികൽ പ്രൂഫ്സ്.
* planetmath.org വിക്കി ശൈലിയിൽ തെളിവുകൾക്കായുള്ള വിജ്ഞാനകോശം
* തെളിവ് സംബന്ധിച്ച് വിക്കി സർവ്വകലാശാലയിലെ ഒരു പാഠം 
* ദി റോൾ ആൻഡ് ഫങ്ഷൻ ഓഫ് പ്രൂഫ്  മൈക്കൽ ഡെ വില്ലിയേഴ്സ്
* ഡെവലപ്പിംഗ് അണ്ടർസ്റ്റാൻഡിംഗ് എബൗട്ട് ഡിഫറന്റ് റോൾസ് ഓഫ് പ്രൂഫ്  മൈക്കൽ ഡെ വില്ലിയേഴ്സ്

വർഗ്ഗം:ഗണിതം
കളിമൺപാത്രനിർമാണം

മണ്ണുപയോഗിച്ച് വിവിധതരം പാത്രങ്ങൾ നിർമ്മിക്കുന്ന കലയെയാണ് **കളിമൺ പാത്രനിർമ്മാണം (Pottery)** എന്ന് വിളിക്കുന്നത്. പോട്ടറി എന്ന പദത്തിന് ഇംഗ്ലീഷിൽ പാത്രം നിർമ്മിക്കാനുപയോഗിക്കുന്ന അസംസ്കൃതവസ്തു പാത്രം നിർമ്മിക്കുന്ന സ്ഥലം എന്നും അർത്ഥമുണ്ട്. 

പാത്രങ്ങൾ മാത്രമല്ല, കളിമണ്ണ് കൊണ്ട് നിർമിച്ച് ചുട്ടെടുത്ത മറ്റു വസ്തുക്കളെയും പോട്ടറി എന്ന പദം കൊണ്ട് വിവക്ഷിക്കാറുണ്ട്.  ചില ആർക്കിയോളജി വിദഗ്ദ്ധർ കളിമൺ രൂപങ്ങ‌ളെയും മറ്റും പോട്ടറി എന്ന പദം കൊണ്ട് വിവക്ഷിക്കാറില്ല. 

കേരളത്തിൽ കുംഭാരൻ എന്ന സമുദായക്കാർ പരമ്പരാഗതമായി കളിമൺ പാത്രനിർമ്മാണം നടത്തുന്നുണ്ട്. 

## നിർമ്മിക്കുന്ന രീതി

കളിമണ്ണ് കുഴച്ച് കുഴമ്പ് പരുവത്തിലാക്കി ചക്രത്തിന്റെ നടുവിൽ വെക്കണം ചക്രത്തിന്റെ ഒരു ഭാഗത്തുള്ള ഒരു ചെറിയ തുളയിൽ വടി വെച്ച് ചക്രം വേഗത്തിൽ കറക്കി ,ചക്രത്തിലെ കളിമണ്ണിൽ രണ്ടു കൈകളും ഉപയോഗിച്ച് രൂപം ഉണ്ടാക്കണം . അതിന് മിനുസം വരുത്തുന്നതിനുവേണ്ടി ഇടയ്ക്കിടയ്ക്ക്‌ ഒരു തുണികഷ്ണം വെള്ളത്തിൽ മുക്കി തുടയ്ക്കണം പാത്രം പൂർണ്ണ രൂപത്തിൽ എത്തിയ ശേഷം ചക്രത്തിന്റെ കറക്കം നിറുത്തി നൂലുപയോഗിച്ച് അതിനെ ചക്രത്തിൽ നിന്നും വേർപ്പെടുത്തണം ഇങ്ങനെ വേർപ്പെടുത്തിയ പാത്രത്തെ മെഴുക് പരുവത്തിൽ ആകുന്നതു വരെ വെയിലത്ത്‌ വെയ്ക്കണം . പിന്നീട് അതിനെ എടുത്തു അടിഭാഗം കൊട്ടി മൂടണം . വീണ്ടും അതിനെ വെയിലത്ത്‌ വെച്ച് രണ്ടാം കൊട്ട് നടത്തിയ ശേഷം വെയിലത്ത്‌ ഉണങ്ങാൻ വെക്കണം . ഉണങ്ങിയ പാത്രം എടുത്ത് ചെമ്മണ്ണ് തേച്ച് വീണ്ടും ഉണക്കണം . ഉണങ്ങിയ പാത്രത്തിന് ഉറപ്പ് കിട്ടുന്നതിനു വേണ്ടി അതിനെ ചൂളയ്ക്ക് വെയ്ക്കും 

## ഇതും കാണുക
*കുംഭാരൻ
*കളിമൺ പാത്രങ്ങൾ സംബന്ധിച്ച പദങ്ങൾ
*പോർസലൈൻ ഉൾപ്പെടെയുള്ള ചൈനീസ് കളിമൺ പാത്രങ്ങൾ

## അവലംബങ്ങൾ

*ASTM സ്റ്റാൻഡേഡ് C 242-01 *സ്റ്റാൻഡേഡ് ടെർമിനോളജി ഓഫ് സെറാമിക് വൈറ്റ്‌വെയേഴ്സ് ആൻഡ് റിലേറ്റഡ് പ്രൊഡക്റ്റ്സ്*
*ആഷ്‌മോർ, വെൻഡി & ഷേറർ, റോബർട്ട് ജെ., (2000). *ഡിസ്കവറിംഗ് ഔർ പാസ്റ്റ്: എ ബ്രീഫ് ഇൻട്രൊഡക്ഷൻ റ്റു ആർക്കിയോളജി തേഡ് എഡിഷൻ*. മൗണ്ടൻ വ്യൂ, കാലിഫോർണിയ: മേയ്ഫീൽഡ് പബ്ലിഷിംഗ് കമ്പനി. ISBN 978-0-07-297882-7
*ബാർനെറ്റ്, വില്യം ആൻഡ് ഹൂപ്സ്, ജോൺ (Eds.) (1995). *ദി എമേർജൻസ് ഓഫ് പോട്ടറി*. വാഷിംഗ്ടൺ: സ്മിത്ത്സോണിയൻ ഇൻസ്റ്റിറ്റ്യൂഷൻ പ്രസ്സ്. ISBN 1-56098-517-8
*ചൈൽഡ്, വി. ജി., (1951). *മാൻ മേക്സ് ഹിംസെൽഫ്*. ലണ്ടൻ: വാട്ട്സ് & കൊ.
*റൈസ്, പ്രൂഡൻസ് എം. (1987). *പോട്ടറി അനാലിസിസ് – എ സോഴ്സ് ബുക്ക്*. ചിക്കാഗോ: യൂണിവേഴ്സിറ്റി ഓഫ് ചിക്കാഗോ പ്രസ്സ്. ISBN 0-226-71118-8.
*ഹിസ്റ്ററിനെറ്റ്.കോം 
*ഷെഗ്ഗ് (Tschegg), സി., ഹൈൻ, ഐ., എൻടാഫ്ലോസ്, Th., 2008. സ്റ്റേറ്റ് ഓഫ് ദി ആർട്ട് മൾട്ടി-അനാലിറ്റിക്കൽ ജിയോസയന്റിഫിക് അപ്രോച്ച് റ്റു ഐഡന്റിഫൈ സൈപ്രിയട്ട് ബൈക്ക്രോം വീൽമേഡ് വെയർ റീപ്രൊഡക്ഷൻ ഇൻ ഈസ്റ്റേൺ നൈൽ ഡെൽറ്റ (ഈജിപ്റ്റ്). ജേണൽ ഓഫ് ആർക്കിയോളജിക്കൽ സയൻസ് 35, 1134-1147.

## പുറത്തേയ്ക്കുള്ള കണ്ണികൾ

*ഹൗ പോട്ടറി ഈസ് മേഡ്
*നിയോലിത്തിക് പോട്ടറി മാനുഫാക്ചർ
*സമീപഭൂതകാലത്തെ കളിമൺപാത്ര നിർമ്മാണം
*വസ്തുക്കളും ഫോട്ടോകളും 
*കാനഡയിലെ റോയൽ മിലിട്ടറി കോളേജിലെ സെറാമിക് കളക്ഷൻ 
*കസ്റ്റംസ് ആൻഡ് വർക്കിംഗ് പ്രാക്റ്റീസസ് ഓഫ് എ വിക്ടോറിയൻ പോട്ടറി
*കാനഡയിലെ പുരാതന പോട്ടറി



വർഗ്ഗം:തൊഴിലുകൾ
വർഗ്ഗം:കരകൗശലം
വർഗ്ഗം:മൺപാത്ര നിർമ്മാണം
അരവിന്ദ് നേത്രചികിത്സാലയം

ഇന്ത്യയിലെ വിവിധ പ്രദേശങ്ങളിൽ കേന്ദ്രങ്ങളുള്ള ഒരു നേത്രചികിത്സാലയം (Eye care hospital) ആണു് **അരവിന്ദ് നേത്രചികിത്സാലയം** അല്ലെങ്കിൽ അരവിന്ദ് കണ്ണാശുപത്രി. ഗവണ്മെന്റ് ആശുപത്രിയിൽ നിന്നും വിരമിച്ച ഡോ. ഗോവിന്ദപ്പ വെങ്കടസ്വാമി 1976-ൽ ആരംഭിച്ച ഈ ആശുപത്രി 36 വർഷത്തിനിടയിൽ 3.2 കോടി രോഗികളെ പരിശോധിക്കുകയും അവരിലെ നാൽപ്പതുലക്ഷം പേർക്കു് നേത്രശസ്ത്രക്രിയ നടത്തുകയും ചെയ്തിട്ടുണ്ടു്. ഈ ശസ്ത്രക്രിയകളിൽ ഭൂരിപക്ഷവും സൗജന്യമായോ തീരെ ചുരുങ്ങിയ നിരക്കിലോ ആണു് ചെയ്തുകൊടുത്തതു്. അരവിന്ദ് നേത്രചികിത്സാലയത്തിന്റെ സേവന മാതൃക ലോകത്തെങ്ങും പ്രശംസാപാത്രമാവുകയും നിരവധി ഗവേഷണപഠനങ്ങൾക്കു് (case studies) വിഷയമാവുകയും ചെയ്തിട്ടുണ്ടു്.
ഗോവിന്ദപ്പ വെങ്കടസ്വാമി

പ്രശസ്തനായിരുന്ന ഒരു നേത്രശസ്ത്രക്രിയാവിദഗ്ദ്ധനായിരുന്നു **ഡോ. വി.** എന്ന അപരനാമത്തിൽ അറിയപ്പെട്ടിരുന്ന **ഡോ. ഗോവിന്ദപ്പ വെങ്കടസ്വാമി** (ഒക്ടോബർ 1, 1918- ജൂലൈ 7,2006). 1973-ലെ പത്മശ്രീ പുരസ്കാരം ലഭിച്ചിട്ടുള്ള അദ്ദേഹമാണു് ലോകത്തിലെ ഏറ്റവും ബൃഹത്തായ കണ്ണാശുപത്രിശൃംഖലയായ  അരവിന്ദ് നേത്രചികിത്സാലയം  സ്ഥാപിച്ചത്. ഭാരതത്തിൽ ആകെ നടന്നിട്ടുള്ള നേത്രശസ്ത്രക്രിയകളിൽ അഞ്ചുശതമാനത്തോളം അരവിന്ദ് കണ്ണാശുപത്രികളിലാണു് ചെയ്യപ്പെട്ടതെന്നു് വിശ്വസിക്കപ്പെടുന്നു.

1976 ൽ 58 വയസുള്ളപ്പോൾ  11 കിടക്കകളോടെ ആശുപത്രി ആരംഭിച്ചു. ഒരു വാടക വീട്ടിലായിരുന്നു ഇത്. ഇന്ന് അരവിന്ദ് കണ്ണു സംരക്ഷണ സംവിധാനത്തിൽ ദക്ഷിണേന്ത്യയിൽ 7 ടെർഷ്യറി കെയർ ഹോസ് കൺട്രോൾ, 6 സെക്കൻഡറി കണ്ണ് കെയർ സെന്ററുകൾ, 70 പ്രാഥമിക കണ്ണ് കെയർ സെന്ററുകൾ എന്നിവ ഉൾപ്പെടുന്നു. 1996 -ൽ ഡോ. വി. യുടെ നേതൃത്വത്തിൽ ലയൺസ് അരവിന്ദ് ഇൻസ്റ്റിറ്റിയൂട്ട് ഫോർ കമ്യൂണിറ്റി ഒഫ്താൽമോളജി (ലെയ്ക്കോ) സ്ഥാപിക്കുകയുണ്ടായി. ഇന്ത്യയിലെയും മറ്റ് 30 വികസ്വര രാജ്യങ്ങളിലെയും 347 ആശുപത്രികളിൽ അരവിന്ദ് മാതൃക പകർത്താൻ സഹായിച്ചിട്ടുള്ള ഒരു പരിശീലന കൺസൾട്ടിംഗ് സ്ഥാപനമാണ് LAICO. ജീവിതകാലത്തുടനീളം ഡോ. ​​വി ഇന്ത്യയിലും വിദേശത്തും സ്ഥാപനങ്ങളുമായി പങ്കാളിത്തത്തിന്റെ വിപുലമായ ഒരു ശൃംഖല നിർമിച്ചു.കുടുംബത്തിന്റെ മൂന്നു തലമുറകളിലായി 25 കണ്ണ് ശസ്ത്രക്രിയകൾ ഉൾപ്പെടെ 35 പേരടങ്ങിയ കുടുംബാംഗങ്ങൾ അരവിന്ദിൽ ജോലി ചെയ്തു. ഡോ. വി. അരബിന്ദോയുടെയും മിർറ അൽഫാസയുടെയും (മദർ) ആത്മീയ ഗുരുവിന്റെ ശിഷ്യനായിരുന്നു ഡോ. അദ്ദേഹത്തിന്റെ വാക്കുകളിൽ പറഞ്ഞാൽ, "അരവിന്ദ് ഹോസ്പിറ്റൽ മനുഷ്യ മനസ്സിനെയും ശരീരത്തെയും ആത്മാവിനെ രൂപാന്തരപ്പെടുത്തുന്നതിന് ഉയർന്ന ബോധം കൈവരിക്കുക എന്നതാണ്. ഇത് മെക്കാനിക്കൽ ഘടനയല്ല. അതിന് ആഴത്തിലുള്ള ഒരു ഉദ്ദേശ്യമുണ്ട്. അത് കെട്ടിടങ്ങളോ ഉപകരണങ്ങളോ പണമോ വസ്തുക്കളോ അല്ല, ബോധം മാത്രമാണ്.  അദ്ദേഹത്തിന്റെ ജീവചരിത്രം ഒരു സിനിമയിലും *ഇൻഫിനിറ്റ് വിഷൻ* എന്ന പേരിൽ ഒരു പുസ്തകത്തിലും രേഖപ്പെടുത്തപ്പെട്ടിട്ടുണ്ട്.

## പുരസ്കാരങ്ങളും ബഹുമതികളും
*Padma Shri in 1973
*Lifetime Service Award from the International Agency for the Prevention of Blindness, 1982
*Helen Keller International Award, 1987
*Harold Wit Lectureship, Harvard Divinity School, 1991
*Pisart-Lighthouse for the Blind Award, 1992
*International Blindness Prevention Award, American Academy of Ophthalmology, 1993
*Susruta Award, Asia Pacific Academy of Ophthalmology, 1997
*Dr B. C. Roy Award&nbsp;– 2001
* ASCRS Ophthalmology Hall of Fame, 2004 
* On 1 October 2018, search engine Google commemorated Dr Venkataswamy with a Doodle on his birth centenary.

## അവലംബം


*
*Govindappa facts

വർഗ്ഗം:1918-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ഒക്ടോബർ 1-ന് ജനിച്ചവർ
വർഗ്ഗം:ജൂലൈ 7-ന് മരിച്ചവർ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:നേത്രരോഗചികിൽസകർ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധൻ
വർഗ്ഗം:ശസ്ത്രക്രിയാവിദഗ്ദ്ധർ
വനം പരിസ്ഥിതി മന്ത്രാലയം (ഇന്ത്യ)

ഭാരതസർക്കാറിന്റെ കീഴിലുള്ള ഒരു മന്ത്രാലയമാണ് **വനം-പരിസ്ഥിതി മന്ത്രാലയം** (**Ministry of Environment and Forests** (**MoEF**)). വനം പരിസ്ഥിതി വകുപ്പ് കൈകാര്യം ചെയ്യുന്ന കേന്ദ്ര മന്ത്രിക്ക് വനം-പരിസ്ഥിതി മന്ത്രാലയത്തിൽ പ്രധാനസ്ഥാനമാണുള്ളത്. ഇന്ത്യയിലെ പാരിസ്ഥിതിക ആഘാത നിർണയ പഠനങ്ങൾ നടത്തുന്നതിന് വനം പരിസ്ഥിതി മന്ത്രാലയം ഒരു വലിയ പങ്ക് വഹിക്കുന്നു.

ഇന്ത്യയിലെ പരിസ്ഥിതി സംബന്ധമായ വിഷയങ്ങൾ കൈകാര്യംചെയ്യുന്നത് ഈ വകുപ്പാണ്. 2011 ഫെബ്രുവരി 9ന് ദേശീയ ഉദ്യാനങ്ങളിലേയും വന്യജീവി സങ്കേതങ്ങളിലെയും പരിസ്ഥിതി പ്രാധാന്യമുള്ള പ്രദേശങ്ങൾ വിജ്ഞാപനം ചെയ്യുന്നതിനായുള്ള മാർഗ നിർദ്ദേശങ്ങൾ കേന്ദ്രവനം പരിസ്ഥിതി മന്ത്രാലയം പുറത്തിറക്കിയിരുന്നു.

## മന്ത്രാലയത്തിന്റെ പ്രധാനലക്ഷ്യങ്ങൾ
കേന്ദ്ര വനം പരിസ്ഥിതി മന്ത്രാലയത്തിന്റെ പ്രധാനലക്ഷ്യങ്ങൾ ഇവയാണ്:

* ഇന്ത്യയിലെ സസ്യജന്തുജാലങ്ങൾ,വനഭൂമി, വനസമ്പത്ത് എന്നിവയുടെ കണക്കെടുപ്പും സംരക്ഷണവും.
* മലിനീകരണ നിയന്ത്രണം
* വനഭൂമി നശിച്ചുപോയ പ്രദേശങ്ങളിലെ വനവൽക്കരണം
* പരിസ്ഥിതി സംരക്ഷണവും വന്യജീവികളുടെ സുരക്ഷ ഉറപ്പാക്കലും.

## കേന്ദ്ര പരിസ്ഥിതി മന്ത്രിമാർ

## ഇതും കാണുക

കേരള വനം വന്യജീവി വകുപ്പ്

## അവലംബം


## പുറത്തേക്കുള്ള കണ്ണികൾ
*ഔദ്യോഗിക വെബ്സൈറ്റ്
* Resources on Ministry of Environment and Forests (MoEF) 

വർഗ്ഗം:ഭാരതസർക്കാരിന്റെ മന്ത്രാലയങ്ങൾ
വർഗ്ഗം:വനം പരിസ്ഥിതി മന്ത്രാലയം (ഇന്ത്യ)
മീററ്റ് കത്രിക

ഉത്തരേന്ത്യയിലെ മീററ്റ് നഗരത്തിനു ചുറ്റിലുമുള്ള ചെറുകിട വ്യവസായയൂണിറ്റുകൾ നിർമ്മിച്ചുവിൽക്കുന്ന പ്രത്യേകതരം കത്രികകളാണു് **മീററ്റ് കത്രികകൾ**. പഴയ ഉരുക്ക് റീസൈക്കിൾ ചെയ്തുകൊണ്ട് ഉണ്ടാക്കുന്നതും വസ്ത്രനിർമ്മാണത്തിനും മറ്റു ഗാർഹികാവശ്യങ്ങൾക്കും ഉപയോഗിക്കുന്നതുമായ ഈ ഉപകരണത്തിനു് 2013 ജനുവരിയിൽ ഭൂമിശാസ്ത്രസൂചികയ്ക്കുള്ള അംഗീകാരം ലഭിച്ചു.https://www.thehindu.com/arts/crafts/meerut-scissors-make-the-cut-for-gi-tag/article4291388.ece ചെറുകിട വ്യവസായങ്ങൾ ഉല്പാദിപ്പിക്കുന്ന ഒരു തൊഴിലുപകരണത്തിനു് ഇത്തരത്തിൽ ലഭിക്കുന്ന ആദ്യത്തെ അംഗീകാരമാണു് ഇതു്. മുന്നൂറിലധികം വർഷമായി മീററ്റിലെ വിദഗ്ദ്ധകൈത്തൊഴിലുകാർ തുടർന്നുവരുന്ന ഈ വ്യവസായത്തിലൂടെ 250-ലധികം യൂണിറ്റുകളിലായി 70,000ത്തിൽ അധികം ആളുകൾക്കു്  നേരിട്ടോ അല്ലാതെയോ തൊഴിൽ ലഭിക്കുന്നുണ്ടു്.

## അവലംബം

വർഗ്ഗം:ഉത്തർപ്രദേശിലെ ഭൂപ്രദേശസൂചികകൾ
അന്തരീക്ഷസ്ഥിതി

താപനില, ഹ്യുമിഡിറ്റി, അന്തരീക്ഷമർദ്ദം, കാറ്റ്, മഴ, അന്തരീക്ഷത്തിലെ ധൂളികളുടെ അളവ് തുടങ്ങിയ കാലാവസ്ഥാപരമായ പല ഘടകങ്ങൾക്കും ദീർഘനാൾ കൊണ്ട് നടത്തുന്ന നിരീക്ഷണത്തിൽ കാണുന്ന അവസ്ഥയെയാണ് **അന്തരീക്ഷസ്ഥിതി (Climate)** എന്ന പ്രയോഗം കൊണ്ട് വിവക്ഷിക്കുന്നത്. കാലാവസ്ഥ (വെതർ) ഇത്തരം ഘടകങ്ങളുടെ തൽസ്ഥിതിയെയോ ഹ്രസ്വകാലമാറ്റത്തെയോ വിവക്ഷിക്കാനായി ഉപയോഗിക്കുന്ന പദമാണ്. 

അന്തരീക്ഷസ്ഥിതിക്ക് കാരണമാകുന്നത് അഞ്ച് ഘടകങ്ങളടങ്ങിയ ഒരു വ്യവസ്ഥയാണ്: അന്തരീക്ഷം, ഹൈഡ്രോസ്ഫിയർ, ക്രയോസ്ഫിയർ, കരഭൂമിയുടെ വിസ്തീർണ്ണം, ബയോസ്ഫിയർ എന്നിവയാണ് ഈ ഘടകങ്ങൾ.

ഭൂമദ്ധ്യരേഖയിൽ നിന്നുള്ള ദൂരം, ഭൂപ്രകൃതി, സമുദ്രനിരപ്പിൽ നിന്നുള്ള ഉയരം, അടുത്തുള്ള ജലാശയങ്ങൾ ജലാശയങ്ങളിലെ ഒഴുക്ക് എന്നിവയാണ് ഒരു പ്രദേശത്തിന്റെ ക്ലൈമറ്റിനെ ബാധിക്കുന്ന ഘടകങ്ങൾ. വിവിധ രീതികളിൽ ക്ലൈമറ്റുകളെ വർഗ്ഗീകരിക്കപ്പെട്ടിട്ടുണ്ട്. താപനിലയും മഴയുടെ അളവുമാണ് വർഗ്ഗീകരണത്തിന് പ്രധാനമായി ഉപയോഗിക്കുന്നത്. 

## ഇവയും കാണുക
* കാലാവസ്ഥ
* ഗ്രീൻഹൗസ് എഫക്റ്റ്

## അവലംബം

## പുറത്തേയ്ക്കുള്ള കണ്ണികൾ
*Johannes Reumert: "Vahls climatic divisions. An explanation" (''Geografisk Tidsskrift'', Band 48; 1946)
* The Bjerknes Centre for Climate Research (BCCR – Norway) 
* The Earth's climate – Centre national de la recherche scientifique (CNRS – France)
* NOAA Climate Services Portal 
* IGBP Climate-change Index 
* The Economics of Climate-based Data  NOAA Economics
* AgClimate  IFAS
* Climate Models and modeling groups 
* Climate Prediction Project 
* WorldClimate
* ESPERE Climate Encyclopaedia
* Climate index and mode information  regarding the Arctic
* A current view of the Bering Sea Ecosystem and Climate
* Climate: Data and charts for world and US locations
* MIL-HDBK-310, Global Climate Data U.S. Department of Defense Data on natural environmental starting points for engineering analyses to derive environmental design criteria
* ClimateDiagrams.com Climate diagrams for over 3 000 weather stations and different climate periods from around the world. Users can create their own diagrams with their own data.
* IPCC Data Distribution Centre  Climate data and guidance on its use.
* HistoricalClimatology.com Analysis and reconstructions of past, present and future climates. Updated 2013. 

## പുറംവായനയ്ക്ക്
* ദി സ്റ്റഡി ഓഫ് ക്ലൈമറ്റ് ഓൺ ഏലിയൻ വേൾഡ്സ്; കാരക്ടറൈസിംഗ് അറ്റ്മോസ്ഫിയർസ് ബിയോണ്ട് ഔർ സോളാർ സിസ്റ്റം ഈസ് നൗ വിത്തിൻ ഔർ റീച്ച് കെവിൻ ഹെങ്ക് ജൂലൈ–ഓഗസ്റ്റ് 2012

വർഗ്ഗം:അന്തരീക്ഷം
വർഗ്ഗം:കാലാവസ്ഥ
സരസ്വതി സമ്മാൻ

ഓരോ വർഷവും ഇന്ത്യൻ ഭാഷകളിൽ നിന്നുള്ള മികച്ച സാഹിത്യസൃഷ്ടിക്ക് നൽകിവരുന്ന ഒരു പുരസ്ക്കാരമാണ് **സരസ്വതി സമ്മാൻ**. ഹിന്ദുപുരാണങ്ങളിലെ വിദ്യാദേവിയായ സരസ്വതിയാണ് പേരിന്റെ ആധാരം. 1991-ൽ കെ.കെ.ബിർള ഫൗണ്ടേഷൻ ആണ് ഇത് രൂപീകരിച്ചത്.

ഇന്ത്യൻ ഭരണഘടനയുടെ എട്ടാം പട്ടികയിലുൾപ്പെടുന്ന ഭാഷകളിൽ രചിച്ചിട്ടുള്ള ഗദ്യ-പദ്യ കൃതികൾക്കാണ് ഈ സമ്മാനം നൽകുന്നത്. സാഹിത്യരംഗത്ത് ഇന്ത്യയിൽ നൽകുന്ന ഏറ്റവും മികച്ച പുരസ്കാരമായി സരസ്വതി സമ്മാൻ കണക്കാക്കപ്പെടുന്നു. 15 ലക്ഷം ഇന്ത്യൻ രൂപയും സമ്മാനഫലകവും പ്രശസ്തിപത്രവുമടങ്ങുന്നതാണ് പുരസ്കാരം

പണ്ഡിതരും സാഹിത്യപ്രതിഭകളുമടങ്ങുന്ന ഒരു പാനലാണ് കഴിഞ്ഞ 10 വർഷത്തിനുള്ളിൽ പ്രസിദ്ധീകരിക്കപ്പെട്ട സാഹിത്യകൃതികളിൽ നിന്നും വിജയിയെ തിരഞ്ഞെടുക്കുന്നത്. നൂറ്റാണ്ടിന്റെ കവി എന്നറിയപ്പെടുന്ന ഹരിവംശ്റായി ബച്ചനാണ് ഈ പുരസ്കാരം ആദ്യമായി ലഭിച്ചത്.

## ജേതാക്കൾ

| 2018 ||  കെ. ശിവ റെഡ്ഢി      പക്കാക്കി ഒട്ടിഗിലിതെ    തെലുങ്ക് ||
|| ||
|-
| 2019 ||                വാസുദേവ മോഹി   ചെക്ക് ബുക്ക്      സിന്ധി || ||

|-
| 2020 || ശരൺ കുമാർ ലിിംബാളെ || ||

|-
|2021 || റാം ദാറാഷ് മിശ്ര ||
|| ||

|-
|2022 || ശിവശങ്കരി || ||

|-
|2023 || പ്രഭാവർമ്മരൗദ്രസാത്വികം മലയാളം || ||

## അവലംബം
 

വർഗ്ഗം:ഇന്ത്യൻ സാഹിത്യപുരസ്കാരങ്ങൾ‎
ഹിസ്റ്റോറിയോഗ്രഫി

ചരിത്രം എന്ന പഠനശാഖയുടെ രീതിശാസ്ത്രത്തെക്കുറിച്ചും വികാസത്തെക്കുറിച്ചുമുള്ള പഠനമാണ് **ഹിസ്റ്റോറിയോഗ്രഫി** (). 
ചരിത്രരചനയുടെ ചരിത്രം എന്നു പറയാവുന്ന ഈ ശാഖയെ **ചരിത്രശാസ്ത്രം** എന്ന് സാധാരണയായി പരിഭാഷപ്പെടുത്താറുണ്ട്.  സാമൂഹ്യ-രാഷ്ട്രീയ-സാംസ്കാരിക മണ്ഡലങ്ങളിലുണ്ടാവുന്ന മാറ്റങ്ങൾ ചരിത്രരചനയെക്കുറിച്ചുള്ള ആശയങ്ങളെയും ചരിത്രപഠന രീതികളെയും സ്വാധീനിക്കുന്നു. ഇങ്ങനെ സംഭവിക്കുന്ന മാറ്റങ്ങളെക്കുറിച്ചുള്ള അറിവാണ് ഹിസ്റ്റോറിയോഗ്രഫി.

## അവലംബം

## കടപ്പാട്
* ജെ. ദേവിക എഴുതിയ 'കുലസ്ത്രീയും' 'ചന്തപ്പെണ്ണും' ഉണ്ടായതെങ്ങനെ? എന്ന ക്രിയേറ്റീവ് കോമൺസ് ഷെയർ എലൈക്ക് 2.5-ഇന്ത്യ അനുമതിയിൽ പ്രസിദ്ധീകരിച്ചിരിക്കുന്ന ഗ്രന്ഥത്തിലെ വിവരങ്ങൾ ഈ ലേഖനത്തിൽ അതേപടി ഉപയോഗിച്ചിട്ടുണ്ട്.
വർഗ്ഗം:ചരിത്രപഠനം
വർഗ്ഗം:ഹിസ്റ്റോറിയോഗ്രഫി
അക്കാഡമി ഓഫ് മോഷൻ പിക്ചർ ആർട്സ് ആൻഡ് സയൻസസ്

ചലച്ചിത്രരംഗവുമായി ബന്ധപ്പെട്ട കല, ശാസ്ത്രം, സാങ്കേതികത മുതലായവയുടെ ഉന്നമനത്തിനായി അമേരിക്കയിലെ ലോസ് ആഞ്ചലസിൽ രൂപീകരിക്കപ്പെട്ട ഒരു സംഘടനയാണ് **അക്കാഡമി ഓഫ് മോഷൻ പിക്ചർ ആർട്സ് ആൻഡ് സയൻസസ്**. സിനിമയുടെ വിവിധ മേഖലകളിൽ പ്രവർത്തിക്കുന്നവർ ചേർന്ന *ബോർഡ് ഓഫ് ഡയറക്റ്റേഴ്സ്* - നാണ് ഇതിന്റെ ഭരണനിർവഹണച്ചുമതല.

6000-ലത്തിൽ പരം ചലച്ചിത്രപ്രവർത്തകർ അംഗങ്ങളായുള്ള അക്കാഡമിയുടെ പ്രശസ്തി എല്ലാ വർഷവും ഈ സംഘടന നൽകിപ്പോരുന്ന *ഓസ്ക്കാർ* എന്നു വിളിപ്പേരുള്ള അക്കാഡമി അവാർഡുകളിലൂടെയാണ്. ഇതിനു പുറമേ വിദ്യാർത്ഥികളിലെ ചലച്ചിത്രപ്രതിഭകൾക്കായുള്ള *സ്റ്റുഡന്റ്സ് അക്കാഡമി അവാർഡുകൾ*, തിരക്കഥക്കുള്ള *നിക്കോൾ ഫെലോഷിപ്പ്* മുതലായവയും അക്കാഡമിയുടെ പ്രവർത്തനങ്ങളിൽ പെടുന്നു.

വർഗ്ഗം:അക്കാദമി പുരസ്കാരം
വർഗ്ഗം:അമേരിക്കയിലെ സംഘടനകൾ
നാച്ചിയാർ തിരുമൊഴി

തമിഴ്‌നാട്ടിൽ ജീവിച്ചിരുന്ന വിഷ്ണുഭക്തയായ കവയിത്രി, ആണ്ടാൾ രചിച്ച കൃതിയാണ് **നാച്ചിയാർ തിരുമൊഴി**.കൃഷ്ണഭക്തി നിറഞ്ഞുനില്ക്കുന്ന നാച്ചിയാർ തിരുമൊഴിയിൽ 143 'വാസുരങ്ങൾ' അല്ലെങ്കിൽ ഗീതങ്ങൾ അടങ്ങിയിരിക്കുന്നു. പത്ത് പാട്ടുകൾ വീതമുള്ള പതിന്നാല് ഭാഗമായി എഴുതിയിട്ടുള്ള ഈ കൃതിയിൽ ശ്രീവില്ലിപുത്തൂരിനെ അമ്പാടിയായും, ആ പ്രദേശത്തുള്ള സ്ത്രീകളെ ഗോപികമാരായും, വടപെരുങ്കോവിൽ ക്ഷേത്രത്തെ നന്ദഗോപരുടെ വാസസ്ഥലമായും, ക്ഷേത്രത്തിലെ പ്രതിഷ്ഠയെ ശ്രീകൃഷ്ണനായും സങ്കല്പിച്ചു പാടിയശേഷം 14 ക്ഷേത്രങ്ങളെപ്പറ്റിയും പ്രകീർത്തിച്ചിട്ടുണ്ട്. 
## അവലംബം

## പുറം കണ്ണികൾ
* Nachchiyar Tirumozhi audio 
*Varanamayiram by S.P.B
*Varanamayiram 6.6
*Short essay on nAcciyAR tirumozhi
*Detailed Commentary
* - Nachiyar Thirumozhi Audio 

വർഗ്ഗം:തമിഴ് ഗ്രന്ഥങ്ങൾ
വർഗ്ഗം: പ്രാചീന ഗ്രന്ഥങ്ങൾ
ദ വിഗ്ഗിൾസ്

ആസ്ത്രേലിയയിലെ സിഡ്നിയിൽ 1991-ൽ രൂപീകരിക്കപ്പെട്ട, കുട്ടികൾക്കായുള്ള ഒരു സംഗീത ട്രൂപ്പാണ് **ദ വിഗ്ഗിൾസ്**. ആന്റണി ഫീൽഡ്, ഫിലിപ് വിൽചർ, മറേ കുക്ക്, ഗ്രെഗ് പേയ്ജ്, ജെഫ് ഫാറ്റ് എന്നിവരായിരുന്നു ആദ്യ അംഗങ്ങൾ. ആദ്യ ആൽബത്തിനു ശേഷം വിൽചർ ട്രൂപ്പ് വിട്ടു. 2006-ൽ അനാരോഗ്യം നിമിത്തം പേയ്ജ് മാറിനിൽക്കുകയും പകരം സാം മോറാൻ അംഗമാകുകയും ചെയ്തുവെങ്കിലും 2012-ൽ പേയ്ജ് തിരിച്ചെത്തി. മേയ് 2012-ൽ കുക്ക്, പേയ്ജ്, ഫാറ്റ് എന്നിവർ വിരമിക്കുകയും പകരം എമ്മാ വാട്ട്കിൻസ്, സൈമൺ പ്രൈസ്, ലാച്ലൻ ഗില്ലസ്പി എന്നിവർ പകരക്കാരായി എത്തുകയും ചെയ്തു. 

മക്‌ക്വാറീ യൂണിവേഴ്സിറ്റിയിൽ പ്രീ-സ്കൂൾ അദ്ധ്യാപകരാവാൻ പരിശീലനം നേടവേ ഫീൽഡ്, കുക്ക്, പേയ്ജ് എന്നിവർ ചെയ്ത ഒരു സ്കൂൾ പ്രൊജക്റ്റാണ് യഥാർത്ഥത്തിൽ 17 ദശലക്ഷം ഡിവിഡികളും 4 ദശലക്ഷം സിഡികളും വിറ്റഴിച്ച ബാൻഡായി മാറിയത്. *നിങ്ങളുടെ കുട്ടിയുടെ ആദ്യ റോക്ക് ബാൻഡ്*, *ലോകത്തിലെ ഏറ്റവും മികച്ച പ്രീ-സ്കൂൾ സംഗീത ട്രൂപ്പ്* എന്നിങ്ങനെയൊക്കെ വിഗ്ഗിൾസ് വിശേഷിപ്പിക്കപ്പെട്ടു. തുടർച്ചയായി 4 വർഷം ആസ്ത്രേലിയയിലെ ഏറ്റവും വരുമാനം നേടിയ കലാകാരന്മാർ എന്ന *ബിസിനസ്സ് റിവ്യൂ വീക്ക്‌ലി*യുടെ ബഹുമതി ഇവരെ തേടിയെത്തി.

നഴ്സറി ഗാനങ്ങൾ, നാടൻ പാട്ടുകൾ, റോക്ക് സംഗീതം എന്നിവയിൽ നിന്നും പ്രചോദനമുൾക്കൊണ്ട ഗാനങ്ങളാണ് ദ വിഗ്ഗിൾസ് സൃഷ്ടിച്ചത്. ഇവ കുട്ടികൾക്കിടയിലും മാതാപിതാക്കൾക്കിടയിലും ഒരുപോലെ ജനപ്രീതിയാർജിച്ചു.
ഓപ്പറേഷൻസ് ഗവേഷണം

വാണിജ്യം , ഉത്പാദനം, എൻജിനീയറിങ്ങ് എന്നീ രംഗങ്ങളിൽ തീരുമാനങ്ങൾ എടുക്കാൻ സഹായിക്കാൻ നവീന വിശകലന മാർഗങ്ങൾ ഉപയോഗിക്കുന്ന പഠനശാഖയെയാണ്  **ഓപ്പറേഷൻസ് ഗവേഷണം** അഥവാ **ഓപ്പറേഷൻസ് റിസർച്ച്** എന്നു പറയുന്നത്. ഗണിതശാസ്ത്രവുമായി അഭേദ്യമായ ബന്ധമുള്ളത് കൊണ്ട് ഇതിനെ പലരും ഗണിതശാസ്ത്രത്തിന്റെ ഒരു ശാഖയായിട്ടാണ് കാണുന്നത്. ചില ഐ ഐ റ്റി (IIT) കളിൽ ഇതിൽ ബിരുദാനന്തര ബിരുദ പഠന കോഴ്സുകൾ ഉണ്ട് . വ്യവസായ എൻജിനീയറിങ്ങുമായി ഈ പഠനശാഖയ്ക്ക് വളരെ സാമ്യമുണ്ട്.

## അവലംബം

വർഗ്ഗം:ഗണിതശാസ്ത്രശാഖകൾ
വിജാഗിരി

രണ്ട് ഘനവസ്തുക്കൾ തമ്മിൽ ബന്ധിപ്പിക്കുകയും അവയ്ക്കിടയിൽ ഒരു പരിമിത കോൺ കറക്കം സാധ്യമാക്കുകയും ചെയ്യുന്ന ഒരു യന്ത്ര സംവിധാനമാണ് **വിജാഗിരി** (hinge). ബന്ധിപ്പിച്ചിരിക്കുന്ന രണ്ടുവസ്തുക്കളിലെ വിജാഗിരികളുടെ കറക്കം പരസ്പരം,അതിലെ സ്ഥിരമായ അച്ചുതണ്ടിന്റെ കേന്ദ്രീകരിച്ച് ആപേക്ഷിമമായിരിക്കും. വിജാഗിരി ഉണ്ടാക്കുന്നത് വളയുന്ന പദാർത്ഥങ്ങൾക്കൊണ്ടോ ചലിക്കുന്ന ഘടകങ്ങൾക്കൊണ്ടോ ആണ്. അടിസ്ഥാനപരമായി കൂട്ടിച്ചേർക്കുക(joints) എന്ന ധർമ്മമാണ് വിജാഗിരി നിർവ്വഹിക്കുന്നത്. ജനൽ, വാതിൽ തുടങ്ങിയവ ഭിത്തിയുമായി ഉറപ്പിക്കാനാണ് ഇത് സാധാരണ ഉപയോഗിക്കുന്നത്.

## തരങ്ങൾ
*ബാരൽ വിജാഗിരികൾ
*പിവൊറ്റ് വിജാഗിരികൾ
*ബട്ട്/മോർട്ടിസ് വിജാഗിരികൾ
*കേസ് വിജാഗിരികൾ
*പിയാനോ വിജാഗിരികൾ
*മറക്കപ്പെട്ട(concealed) വിജാഗിരികൾ
*ബട്ടർഫ്ലൈ വിജാഗിരികൾ
*ഫ്ലാഗ് വിജാഗിരികൾ
*സ്ട്രാപ്പ് വിജാഗിരികൾ
*H വിജാഗിരികൾ

## വിജാഗിരി താങ്ങുകൾ(Hinged Supports)
ഉത്തരങ്ങൾ താങ്ങി നിർത്തുന്നതിനായി വിവിധതരം താങ്ങുകൾ ഉപയോഗിയ്ക്കാറുണ്ട്.സ്വഭാവം അനുസരിച്ച് അവയെ പലതായി തരം തിരിയ്ക്കുകയുമാവാം.താങ്ങുകളിൽ കേന്ദ്രീകരിയ്ക്കപ്പെടുന്ന ബലത്തിന്റെയും മോമന്റിന്റെയും അടിസ്ഥാനത്തിലാണ് താങ്ങുക്അളെ പ്രധാനമായും വർഗ്ഗീകരിച്ചിരിയ്ക്കുന്നത്.വിജാഗിരി താങ്ങുകൾക്ക് തിരശ്ചീനവും ലംബവുമായ ബലങ്ങളെ എതിർക്കുന്നതിനുള്ള ശേഷിയുണ്ട്.അതിനാൽ തന്നെ ഈ രണ്ട് ദിശകളിലും പ്രതിബലം രൂപപ്പെടുന്നു.ഇത്തരം താങ്ങുകളിൽ അനുഭവവേദ്യമാകുന്ന മോമെന്റ് പൂജ്യം ആയിരിയ്ക്കും.സ്വതന്ത്രമായ രണ്ട് പ്രതിബലങ്ങളാണിവിടെ രൂപപ്പെടുക.

## ചിത്രശാല

Image:HingesOldA.jpg|പഴയ തരത്തിലുള്ള ഒരു വിജാഗിരി.Bignascoൽനിന്നുള്ള കല്ലുകൊണ്ടുള്ള വാതിൽ.
Image:HingesOldB.jpg|പുരാതനകാലത്തുള്ള ഒരു പിവറ്റ് വിജാഗിരി.
Image:Hinge2P2.jpg|ഇരുമ്പിൽ നിർമ്മിച്ചിരിക്കുന്ന ബാരൽ വിജാഗിരി
Image:Hinge2P3.jpg|ഓടിൽ നിർമ്മിച്ചിരിക്കുന്ന ഒരു ബാരൽ ടൈപ്പ് വിജാഗിരി
Image:Hinge3P.jpg|Increasing the number of loops to 3 allows the butt hinge axis to be fixed from both ends.
Image:Topfscharnier.jpg|
Image:Hinge 01.jpg|


## ഇതുംകൂടി കാണുക
*വാതിൽ

## അവലംബം
	

വർഗ്ഗം:മെക്കാനിക്കൽ എൻജിനീയറിങ്ങ്
ഫക്കീർ അസീസുദ്ദീൻ

സിഖ് രാജാവായിരുന്ന രഞ്ജിത് സിങ്ങിന്റെ സഭയിലെ മന്ത്രിയായിരുന്നു **ഫക്കീർ അസീസുദ്ദീൻ** എന്ന **ഫക്കീർ സയിദ് അസീസുദ്ദീൻ** 
(ജീവിതകാലം: 1780 - 1845 ). രഞ്ജിത് സിങ്ങിന് വളരെ പ്രിയങ്കരനായിരുന്ന ഇദ്ദേഹം, പ്രധാനമായും വിദേശബന്ധങ്ങളുടെ ചുമതലയാണ് വഹിച്ചിരുന്നത്. ചിലയവസരങ്ങളിൽ നികുതിപിരിവ് പോലുള്ള മറ്റു വകുപ്പുകളുടെയും ചുമതല വഹിച്ചിരുന്നു. ഇദ്ദേഹത്തിന്റെ സഹോദരനായ ഫക്കീർ നൂറുദ്ദീനും രഞ്ജിത് സിങ്ങിന്റെ സഭാംഗമായിരുന്നു. 

ഒരു ക്ഷുരകനായി ജീവിതം തുടങ്ങിയ അസീസുദ്ദീൻ കാലക്രമേണ ഉയർന്ന് രഞ്ജിത്തിന്റെ ഒരു പ്രധാനപ്പെട്ട ഉപദേഷ്ടാവായും പ്രധാന പരിഭാഷകനായും മാറുകയായിരുന്നു.

ഫക്കീർ കുടുംബത്തിന്റെ സ്വകാര്യാധീനതയിലുള്ള ഫക്കീർ ഖാന എന്ന ഒരു മ്യൂസിയം ലാഹോറിൽ ഇന്ന് പ്രവർത്തിക്കുന്നുണ്ട്. ഇവിടെ മറ്റു പല പുരാവസ്തുക്കൾക്കുമൊപ്പം, അസീസുദ്ദീനും നൂറുദ്ദീനും, രഞ്ജിത് സിങ്ങിൽ നിന്നും വിക്റ്റോറിയയിൽ നിന്നും ലഭിച്ച സമ്മാനങ്ങളും പ്രദർശിപ്പിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* സിഖ് ഭരണത്തിലെ നായകന്മാരും പ്രതിനായകന്മാരും

വർഗ്ഗം:സിഖ് സാമ്രാജ്യം
ഹിജാസ്

സൗദി അറേബ്യയിലെ പടിഞ്ഞാറൻ പ്രവിശ്യയിലെ ഒരു പ്രദേശമാണ് **ഹിജാസ്** ( **, literally "the barrier"). അറേബ്യൻ ഉപ ഭൂഖണ്ഡത്തിൽ ചെങ്കടലിനു കിഴക്ക് സമാന്തരമായാണ് ഈ മേഖല സ്ഥിതി ചെയ്യുന്നത്.  ഇസ്‌ലാമിക വിശുദ്ധ നഗരങ്ങളായ മക്ക, മദീന സൗദി അറേബ്യയിലെ മറ്റ് പ്രധാന നഗരങ്ങളായ ജിദ്ദ, തബൂക്ക് തുടങ്ങിയ സ്ഥിതി ചെയ്യുന്നത് ഹിജാസ് മേഖലയിലാണ്.

## അവലംബം
മുഹമ്മദ് ബിൻ സൗദ്

**മുഹമ്മദ് ബിൻ സൗദ്** (Arabic: محمد بن سعود ‎) (d. 1765)  **ഇബ്ൻ സൗദ്** എന്നും അറിയപ്പെടുന്നു. അൽ ദിരിയയുടെ എമീറും ആദ്യത്തെ സൗദി രാജ്യത്തിന്റെ സ്ഥാപകനുമായിരുന്നു. രാജ്യത്തിന്റെ സൗദി എന്ന പേര് ഇദ്ദേഹത്തിന്റെ  അച്ഛ്റെ ബഹുമാനാർത്ഥമായി ഇട്ടതാണ് (സൗദ് ബിൻ മുഹമ്മദ് ബിൻ മിഗ്രിൻ).  ഇദ്ദേഹം പതിനേഴാം നൂറ്റാണ്ടിന്റെ മധ്യഭാഗത്ത് റിയാദിനടുത്ത് അൽ ദിരിയ എന്ന എമിറാത്തിന്റെ തലവനായ സൗദ് ബിൻ മുഹമ്മദ് ബിൻ മിഗ്രിന്റെ മകനായി ജനിച്ചു.  

## അവലംബം

വർഗ്ഗം:സൗദ് രാജകുടുംബം
ജൈവദീപ്തി

ലഘുചിത്രം|മിന്നാമിനുങ്ങ്
**ജൈവദീപ്തി** രാസപ്രവർത്തനത്തിലൂടെ ജീവികൾ പ്രകാശം ഉത്പാദിപ്പിക്കുന്ന പ്രതിഭാസം. മിന്നാമിനുങ്ങിന്റെ പ്രകാശമാണ് ജൈവദീപ്തിക്ക് ഏറ്റവും സാധാരണമായ ഉദാഹരണം. ആഴക്കടലിൽ വസിക്കുന്ന പല ജീവികളും ജൈവദീപ്തി പ്രകടിപ്പിക്കുന്നവരാണ്. സ്വന്തം ശരീരത്തിലുള്ള മാറ്റങ്ങൾ ഉപയോഗിച്ച് ചില ജീവികൾ ജൈവദീപ്തി പ്രകടപ്പിക്കുമ്പോൾ മറ്റുചിലവ സ്വന്തം ശരീരത്തിൽ വസിക്കുന്ന ബാക്റ്റീരിയകളെയും മറ്റുമാണ് ഇതിനായി പ്രയോജനപ്പെടുത്തുന്നത്. ചിലതരം കൂണുകളും ജൈവദീപ്തി പുറപ്പെടുവിക്കുന്നവരാണ്.   
## ശാസ്ത്രം
ജൈവരാസപ്രവർത്തനത്തിന്റെ ഫലമായി ഫോട്ടോണുകൾ പുറന്തള്ളപ്പെടുന്ന പ്രതിഭാസമാണിത്. ലൂസിഫെറിൻ എന്ന ഒരു തരം പ്രോട്ടീൻ ലൂസിഫെറേസ് എന്ന എൻസൈമിന്റെ സാന്നിദ്ധ്യത്തിൽ ഓക്സിജനുമായി സംയോജിക്കുമ്പോഴാണ് ഫോട്ടോണുകൾ പുറത്തുവരുന്നത്. മിക്കവാറും ഏകവർണപ്രകാശമായിരിക്കും ഇങ്ങനെ പുറത്തു വരുന്നത്. ഡ്യൂബോയ്സ് എന്ന ശാസ്ത്രജ്ഞനാണ് ജൈവദീപ്തിക്കു പുറകിലെ രഹസ്യത്തെ വെളിച്ചത്തു കൊണ്ടുവന്നത്. മിന്നാമിനുങ്ങിലായിരുന്നു അദ്ദേഹം പഠനം നടത്തിയത്. 
## ഉപയോഗം
ഇരതേടുന്നതിനും സഞ്ചരിക്കുന്നതിനും കടലിലെ ജീവികൾ ജൈവദീപ്തിയെ പ്രയോജനപ്പെടുത്തുന്നു. ഇണയെ ആകർഷിക്കുക എന്നതാണ് പല ജീവികളിലും ജൈവദീപ്തിയുടെ ഉദ്ദേശ്യം. ശത്രുക്കളിൽ നിന്നും രക്ഷനേടാനായും ചില ജീവികൾ ഈ പ്രകാശം ഉപയോഗിക്കാറുണ്ട്. ബാക്റ്റീരിയകൾ, ചിലതരം ഫംഗസുകൾ തുടങ്ങിയവയുടെ ജൈവദീപ്തിയുടെ ആവശ്യം എന്താണെന്നതിനെക്കുറിച്ച് പഠനങ്ങൾ നടക്കുന്നുണ്ട്.

## അവലംബം


വർഗ്ഗം:ജന്തുശാസ്ത്രം
വർഗ്ഗം:ജൈവദീപ്തി
റെപ്റ്റീലിയൻ ഹ്യൂമനോയിഡ്

സയൻസ് ഫിക്ഷൻ കഥകളിലും കോൺസ്പിരസി തിയറികളിലും അരങ്ങേറുന്ന ഒരു തരം പരഗ്രഹ ജീവിയാണ് **റെപ്റ്റീലിയൻ ഹ്യൂമനോയിഡ്**. ഈ തിയറിയുടെ പ്രധാന ഉപജ്ജാതാവ് ഡേവിഡ് ഐക്കി (David Icke) എന്നയാളാണ്.  ഈ ലോകം നിയന്ത്രിക്കുന്നത് ആല്ഫാ ഡ്രക്കോണിസ് നക്ഷത്ര ശൃംഗലയിൽ നിന്ന് വന്ന റെപ്റ്റീലിയന്മാരാണെന്നും, അവരുടെ അന്തിമ ഉദ്ദേശം മനുഷ്യവർഗ്ഗത്തിന്റെ നാശമാണെന്നും. മനുഷ്യരക്തം കുടിക്കുന്ന ഇവർക്ക് ഇച്ഛാനുസരണം രൂപം മാറ്റാൻ കഴിയുമെന്നും, മനുഷ്യരൂപം പൂണ്ട് നമ്മുടെ ഇടയിൽ ജീവിക്കുന്നു എന്നാണ്  ഇക്കെയും അദ്ദേഹത്തിന്റെ അനുയായികളും വിശ്വസിക്കുന്നത്. ബരാക് ഒബാമ, ജോർജ്ജ് ബുഷ്, എലിസബത്ത് റാണി എന്നിങ്ങനെ ലോകത്തിലെ അധികാര സ്ഥാനങ്ങളിൽ ഇരിക്കുന്ന പലരും ഷേപ് ഷിഫ്റ്റിങ്ങ് റെപ്റ്റീലിയൻ ഹ്യൂമനോയിഡ്മാർ ആണെന്നും ഭൂമിയിൽ ഉണ്ടാകുന്ന സകല പ്രശ്നങ്ങളുടെയും പിന്നിൽ ഇവരാണെന്നുമാണ് ശ്രീ ഐക്കിന്റെ വാദം. പല രാജ്യങ്ങളിലായി ശ്രീ ഐക്കിനു ആയിരക്കണക്കിന് അനുയായികൾ ഉണ്ട്. പബ്ലിക് പോളിസി പോളിങ്ങ് എന്ന അമേരിക്കൻ പോളിങ്ങ് കമ്പനി 2013 ൽ നടത്തിയ ഒരു സർവ്വേ പ്രകാരം അമേരിക്കയിലെ നാലു ശതമാനം വോട്ടർമാർ ശ്രീ ഐക്കിന്റെ തിയറികളിൽ വിശ്വസിക്കുന്നു എന്നാണ് കണക്ക്.

## അവലംബം

വർഗ്ഗം:അന്യഗ്രഹ ജീവികൾ
സഹജീവനം

രണ്ടോ അതിലധികമോ ജീവികൾ അവയുടെ അതിജീവനത്തെ എളുപ്പമാക്കുവാൻ വേണ്ടി പരസ്പരധാരണയോടെ ഒന്നിച്ചു കഴിയുന്ന പ്രതിഭാസമാണ് **സഹജീവനം** (Symbiosis). പല ജീവികളുടെയും നിലനിൽപ്പുപോലും സഹജീവനവുമായി ബന്ധപ്പെട്ടാണിരിക്കുന്നത്. ക്ലൗൺ മത്സ്യങ്ങളും സീ-അനെമണികളും തമ്മിലുള്ള ബന്ധമാണ് സഹജീവനത്തിന് ഉദാഹരണമായി ചൂണ്ടിക്കാണിക്കാറുള്ളത്. കന്നുകാലികളുടെ കൂടെ നടക്കുന്ന പക്ഷികളും മറ്റൊരു സഹജീവനബന്ധമാണ് കാണിക്കുന്നത്. ലൈക്കനുകളുടേത് മറ്റൊരു സഹജീവനബന്ധമാണ്. ഉറുമ്പുകളും അഫിഡുകളും തമ്മിലുള്ള സഹജീവനബന്ധവും ശാസ്ത്രജ്ഞരെ ആകർഷിച്ചിട്ടുണ്ട്.

പ്രായപൂർത്തിയായ വ്യക്തികൾ വിവാഹം കഴിക്കാതെ ഒന്നിച്ചു ജീവിക്കുന്ന സാമൂഹിക വ്യവസ്ഥിതിയെയും **സഹജീവനം അഥവാ ലിവിംഗ് ടുഗെതർ** എന്നറിയപ്പെടുന്നു. പരമ്പരാഗത വിവാഹത്തിലെ സ്ത്രീധനം, മഹർ, സാമ്പത്തിക ബാദ്ധ്യത, അമിതമായ ജാതിമത ചിന്തകൾ, ഗോത്രാചാരങ്ങൾ എന്നിവ ഒഴിവാക്കി ജീവിക്കണമെന്നുള്ളവർ സഹജീവനം എന്ന ജീവിതമാർഗ്ഗം തിരഞ്ഞെടുക്കാറുണ്ട്. 

വർഗ്ഗം:ജീവിതം
അൽ റഷീദ്

അൽ റഷീദ് (Arabic: آل رشيد‎ Āl Rashīd; pronounced [æːl ræˈʃiːd]) അറേബ്യയിലെ ഒരു രാജവംശമായിരുന്നു. ഈ രാജ വംശം ഭരിച്ചിരുന്ന രാജ്യത്തിന്റെ പേര് ജബൽ ഷമ്മാർ എമിരേറ്റ് എന്നായിരുന്നു.

വർഗ്ഗം:സൗദി അറേബ്യയുടെ ചരിത്രം
വർഗ്ഗം:രാജവംശങ്ങൾ
അന്തോഫില

കടന്നലുകളോടും ഉറുമ്പുകളോടും സാദൃശ്യമുള്ള പറക്കുന്ന ഒരു തരം ഷഡ്പദങ്ങളെയാണ് **ബീ** എന്നുവിളിക്കുന്നത്. ഇവയെ **അന്തോഫില** എന്ന സീരീസിലാണ് വർഗ്ഗീകരിച്ചിരിക്കുന്നത്. പരാഗണം, തേനുൽപ്പാദനം, എന്നിവയാണ് ഈ വിഭാഗത്തിൽ പെടുന്ന തേനീച്ചകളുടെ പ്രശസ്തിക്ക് കാരണം. 20,000 ഇനങ്ങൾ ഈ വിഭാഗത്തിലുണ്ട്. ഏഴു മുതൽ ഒൻപതുവരെ കുടുംബങ്ങൾ ഈ വിഭാഗത്തിലുള്ളതായാണ് കണക്കാക്കപ്പെടുന്നത്.  യഥാർത്ഥത്തിൽ ഇതിലും വളരെക്കൂടുതൽ ഇനങ്ങൾ ഈ വിഭാഗത്തിലുണ്ടായിരിക്കും. അന്റാർട്ടിക്ക ഒഴികെ എല്ലാ ഭൂഖണ്ഡങ്ങളിലും ഇവ കാണപ്പെടുന്നുണ്ട്. 

തേനുൽപ്പാദിപ്പിക്കപ്പെടുന്ന ചെടികളിൽ നിന്ന് ഭക്ഷണം ശേഖരിക്കാൻ പരിണാമത്തിലൂടെ കഴിവ് നേടിയെടുത്ത ജീവികളാണിവ. തേനും പോളനുമാണ് (പരാഗരേണുക്കൾ) ഇവയുടെ ഭക്ഷണം. തേൻ ഊർജ്ജവും പരാഗരേണുക്കൾ പ്രോട്ടീനും പ്രദാനം ചെയ്യുന്നു. ലാർവകൾക്കാണ് പ്രധാനമായും പോളൻ ഭക്ഷണമായി കൊടുക്കുന്നത്.

ഈ വിഭാഗത്തിലെ ഏറ്റവും ചെറിയം അംഗം *ട്രൈഗോണ മിനിമ* എന്ന കുത്താൻ ശേഷിയില്ലാത്ത ബീ ആണ്. *[[Megachile pluto|മെഗാകൈലേ പ്ലൂട്ടോ]]*, എന്ന ഇനമാണ് ഏറ്റവും വലുത്. ഇത് ഇലകൾ മുറിക്കുന്ന തരം ഈച്ചയാണ്. 

ഈ വിഭാഗത്തിലെ ഏറ്റവും പ്രസിദ്ധിയുള്ള അംഗം യൂറോപ്യൻ തേനീച്ചയാണ്. തേനുൽപ്പാദനത്തിനുപയോഗിക്കുന്നതാണ് പ്രസിദ്ധിക്ക് കാരണം. മറ്റു ചില ഇനം ബീകളും തേനുല്പാദിപ്പിക്കുന്നുണ്ട്. 

വേലിത്തത്ത തുടങ്ങിയ ചിലയിനം പക്ഷികൾ ഇവയെ ആഹാരമാക്കുന്നു.

## അവലംബങ്ങൾ

## കൂടുതൽ വായനയ്ക്ക്
*O'Toole, Christopher, and Raw, Anthony. (1991). *Bees of the World*. New York: Facts on File.
*Michener, Charles D. (2007). *The Bees of the World*, second edition. Baltimore: Johns Hopkins.

## പുറത്തേയ്ക്കുള്ള കണ്ണികൾ

* All Living Things Images, identification guides, and maps of bees
* Bee Genera of the World
* Solitary Bees & Things Solitary Bees in British gardens
* Scientists identify the oldest known bee, a 100 million-year-old specimen preserved in amber
* North American species of bees at Bugguide
* Native Bees of North America

വർഗ്ഗം:ഷഡ്‌പദങ്ങൾ
വർഗ്ഗം:ഹൈമനോപ്റ്റെറ
നാരുവിളകൾ

കാർഷികവിളകളിൽ ഭക്ഷ്യവിളകൾ കഴിഞ്ഞാൽ പ്രമുഖ സ്ഥാനം നാരുവിളകൾക്കാണ്. വസ്ത്രനിർമ്മാണത്തിനും മറ്റുമായിട്ടാണ് **നാരുവിളകൾ** കൃഷി ചെയ്യുന്നത്. പരുത്തി, ചണം, തെങ്ങ് തുടങ്ങിയവയാണ് ഇതിൽ പ്രധാനം. വസ്ത്രനിർമ്മാണത്തിനുള്ള നൂലുണ്ടാക്കുന്നത് പരുത്തിച്ചെടിയിൽ നിന്നുമാണ്. പരുത്തിച്ചെടിയിൽ നിന്നും എടുക്കുന്ന പഞ്ഞിയാണ് പിന്നീട് വിവിധ പ്രക്രിയകളിലൂടെ നൂലാക്കി മാറ്റുന്നത്. ചാക്ക് പോലുള്ള വസ്തുക്കൾ ഉണ്ടാക്കാനാണ് ചണം ഉപയോഗിക്കുന്നത്. കയറും കയറുൽപ്പന്നങ്ങളും ഉണ്ടാക്കാനായി തെങ്ങിൽ നിന്നും ലഭിക്കുന്ന ചകിരി ഉപയോഗിക്കുന്നു.  
## അവലംബം


വർഗ്ഗം:സസ്യജാലം - പ്രയോജനം തിരിച്ച്
ഇന്ത്യൻ വന നിയമം, 1927

ബ്രിട്ടീഷ് ഇന്ത്യയിൽ നിലനിന്നിരുന്ന വനനിയമങ്ങളെ അടിസ്ഥാനമാക്കി രൂപം നൽകപ്പെട്ട ഒരു നിയമമാണ് **1927-ലെ ഇന്ത്യൻ വനനിയമം**(ഇംഗ്ലീഷ്:**Indian Forest Act, 1927**). ആദ്യത്തേതും പ്രശസ്തവുമായിട്ടുള്ള നിയമമാണ് 1878ലെ വനനിയമം. വനഭൂമി സംരക്ഷിക്കുക, വനവിഭവ ചൂഷണം നിയന്ത്രിക്കുക തുടങ്ങിയവയായിരുന്നു ഇരു നിയമങ്ങളുടേയും ലക്ഷ്യം. ഒരു പ്രത്യേക വനഭൂമിയെ സംരക്ഷിതവനം, ആരക്ഷിതവനം, ഗ്രാമീണവനം എന്നിങ്ങനെ തരംതിരിക്കുന്നതിന്റെ മാനദണ്ഡങ്ങൾ ഇന്ത്യൻ വന നിയമം(1927) ഉൾക്കൊള്ളുന്നു.  വനനിയമങ്ങൾ ലംഘിക്കുന്നത് ശിക്ഷാർഹമാണ്.

## സംരക്ഷിത വനങ്ങൾ

ഇന്ത്യൻ വന നിയമങ്ങൾ നിഷ്കർഷിക്കുന്ന് വ്യവസ്തകൾ തൃപ്‌തിപ്പെടുത്തുന്ന പ്രത്യേക വനഭൂമിയാണ് സംരക്ഷിത വനങ്ങൾ എന്നറിയപ്പെടുന്നത്. 1927-ലെ വനനിയമത്തിൽ 4-ആം അധ്യായത്തിലാണ് സ്മരക്ഷിതവനങ്ങളേകുറിച്ച് പരാമർശിക്കുന്നത്. കേന്ദ്ര സർക്കാറിനു പുറമേ സംസ്ഥാന സർക്കാരുകൾക്കും പ്രത്യേക വനഭൂമികളെ സംരക്ഷിതവനമായി വിഞ്ജാപനം ചെയ്യാൻ അധികാരമുണ്ട്. 

## അവലംബം

## പുറത്തേക്കുള്ള കണ്ണികൾ
* “India’s Forest Conservation Legislation: Acts, Rules, Guidelines”, from the Official website of: Government of India, Ministry of Environment & Forests
* Wildlife Legislations, including - “The Indian Wildlife (Protection) Act” from the Official website of: Government of India, Ministry of Environment & Forests
* “Legislations on Environment, Forests, and Wildlife” from the Official website of: Government of India, Ministry of Environment & Forests
* Official website of: Government of India, Ministry of Environment & Forests

 
വർഗ്ഗം:ഇന്ത്യയിലെ പരിസ്ഥിതി നിയമങ്ങൾ
കേന്ദ്ര മൃഗശാലാ അതോറിറ്റി (ഇന്ത്യ)

ഇന്ത്യയിലെ മൃഗശാലകളുടെ മേൽനോട്ടം വഹിക്കുന്ന സ്ഥാപനമാണ് **കേന്ദ്ര മൃഗശാലാ അതോറിറ്റി (Central Zoo Authority of India,CZA)**. വേൾഡ് അസ്സോസിയേഷൻ ഫോർ സൂസ് അന്റ് അക്ക്വേറിയവുമായി സംയോജിച്ചാണ് ഈ സ്ഥാപനം പ്രവർത്തിക്കുന്നത്. കേന്ദ്ര മൃഗശാലാ അതോറിറ്റി സ്ഥാപിക്കപ്പെടുന്നതിനും മുൻപ് ഇന്ത്യയിലെ മൃഗശാലകളുടെ സ്ഥിതി വളരെ ശോചനീയമായിരുന്നു. മൃഗശാലകളിൽ സാധാരണമായിരുന്ന ജീവികളിലെ അന്തഃപ്രജനനത്തിൽ കുറവുവരുത്താൻ അല്ലെങ്കിൽ വിരാമമിടാൻ ഈ സംഘടമൂലം സാധ്യമായി. 

ഒരു ചെയർമാനും 10അംഗങ്ങളും ഒരു മെമ്പർ സെക്രട്ടറിയും ചേരുന്നതാണ് കേന്ദ്ര മൃഗശാലാ അതോറിറ്റിയുടെ ഘടന. കേന്ദ്ര മൃഗശാലാ അതോറിറ്റിയുടെ അംഗീകാരം കൂടാതെ ഇന്ത്യയിൽ ഒരു മൃഗശാലയ്ക്കും പ്രവർത്തിക്കാനാകില്ല. നിയമങ്ങൾ അനുസരിച്ചാണോ മൃഗശാലകൾ പ്രവർത്തിക്കുന്നത് എന്ന് പരിശോധിക്കുന്ന ചുമതല ഈ അതോറിറ്റിക്കാണ്. നിയമം അനുശാസിക്കുന്ന മാനദണ്ഡങ്ങൾ പാലിക്കാതെ മൃഗശാലകളുടെ അംഗീകാരം റദ്ദാക്കാനോ അടച്ചുപൂട്ടാനോ കേന്ദ്ര മൃഗശാലാ അതോറിറ്റിക്ക് അധികാരമുണ്ട്.

1992-ൽ സ്ഥാപിതമായതിനെ തുടർറന്ന് 347 മൃഗശാലകളെയാണ് കേന്ദ്ര മൃഗശാലാ അതോറിറ്റി പരിശോധിച്ചത്. ഇതിൽ 164 എണ്ണം അംഗീകരിക്ക പെടുകയും 183 എണ്ണം അംഗീകാരമില്ലാത്തതായി പ്രഖ്യാപിക്കുകയും ചെയ്തു. ഇതിൽ 92 എണ്ണം അടച്ചുപൂട്ടുകയും , അവയിലെ മൃഗങ്ങളെ മാറ്റിപാർപ്പിക്കുകയും ചെയ്തു. മൃഗശാലകളുടെ പ്രവർത്തനങ്ങൾ നിയന്ത്രിക്കുക എന്നതിലുപരി അവയുടെ പ്രവർത്തനം സുഗമമാക്കുക എന്നതാണ് കേന്ദ്ര മൃഗശാലാ അതോറിറ്റി യുടെ നയം. മൃഗസംരക്ഷണ/പരിപാലന മാനദണ്ഡങ്ങളിൽ എത്തിച്ചേരാൻ സാധ്യതയുള്ള മൃഗശാലകൾക്ക് വേണ്ടുന്ന സഹായവും കേന്ദ്ര മൃഗശാലാ അതോറിറ്റി  ചെയ്തുകൊടുക്കുന്നു.

മൃഗശാലകൾക്കു വേണ്ടുന്ന സഹായം ചെയ്തുകൊടുക്കുക എന്ന പ്രഥമ ദൗത്യത്തെകൂടാതെ, മൃഗശാലകൽ തമ്മിലുള്ള മൃഗങ്ങളുടെ കൈമാറ്റത്തെ നിയന്ത്രിക്കുന്നതും കേന്ദ്ര മൃഗശാലാ അതോറിറ്റിയാണ്. വന്യജീവി സംരക്ഷണ നിയമം ഷെഡ്യൂൾ 1,2 എന്നിവയിലാണ് ഇതിനെക്കുറിച്ച് പറയുന്നത്. ഇന്ത്യൻ മൃഗശാലകളിലെ ജീവികളെ വിദേശമൃഗശാലകളിലെ ജീവികളുമായി കൈമാറ്റം ചെയ്യുന്നതിനും മേൽനോട്ടം വഹിക്കുന്നതും ഈ അതോറിറ്റി തന്നെയാണ്.

## കേന്ദ്ര മൃഗശാലാ അതോറിറ്റിയുടെ ധർമങ്ങൾ

മൃഗശാലകളുമായി സംബന്ധിച്ച നിരവധികാര്യങ്ങൾ നിർവഹിക്കുന്നത് കേന്ദ്ര മൃഗശാലാ അതോറിറ്റിയാണ്. അതോറിറ്റിയുടെ പ്രധാന ധർമ്മങ്ങൾ ഇവയാണ്.

* ഇന്ത്യയിലെ മൃഗശാലകളുടെ നടത്തിപ്പ് വീക്ഷിക്കുകയും, മാനദണ്ഡങ്ങൾ പാലിക്കാത്തവയ്ക്കെതിരെ നടപടിയെടുക്കുകയും ചെയ്യുക. പ്രധിസന്ധികളിൽ മുഴുകികിടക്കുന്ന മൃഗശാലകൾക്കാവശ്യമായ സഹായം ചെയ്തുകൊടുക്കുക.
* സംരക്ഷണം മുന്നിർത്തി മൃഗശാലകളിലൽ മൃഗങ്ങളെ കൊണ്ടുവരുന്ന കാര്യങ്ങൾക്ക് മേൽനോട്ടം വഹിക്കുക
* മൃഗശാലാ നടത്തിപ്പിനാവശ്യമായ സാങ്കേതിക സഹായങ്ങൾ നൽകുക
* മൃഗശാലകളിൽ കഴിയുന്ന മൃഗങ്ങളുടെ പ്രത്യുല്പാദത്തെ സംബന്ധിച്ച പഠനങ്ങളും ബോധവൽക്കരണ ക്ലാസ്സുകളും സംഘടിക്കിക്കുക
* വംശനാശം നേരിടുന്ന മൃഗങ്ങളെ കണ്ടെത്തുകയും അവയുടെ പ്രത്യുല്പാദനം നടത്തി സ്വാഭാവിക ആവാസവ്യവസ്തയിലേക്ക് പാർപ്പിക്കുകയും ചെയ്യുക
* മൃഗശാലകളുടെ ശാസ്ത്രീയമായ നടത്തിപ്പിനാവശ്യമായ സാങ്കേതിക സാമ്പത്തിക സഹായങ്ങൾ നൽകുക. 

## ഇതും കാണുക

*ഇന്ത്യയിലെ സസ്യോദ്യാനങ്ങളുടെ പട്ടിക 

## അവലംബം

## പുറത്തേക്കുള്ള കണ്ണികൾ
*
* "The official List of Animals at individual Zoos in India", this list is maintained by the Central Zoo Authority of India (CZA). Most zoos in India still do not have a website of their own.

വർഗ്ഗം:ഭാരതസർക്കാരിന്റെ സ്ഥാപനങ്ങൾ
അന്നും ഇന്നും എന്നും

രാജേഷ് നായർ തിരക്കഥയെഴുതി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***അന്നും ഇന്നും എന്നും***.  ജിഷ്ണു രാഘവൻ,   നിഷാൻ,  സിദ്ദിഖ്, ഫരെയ്സ ജോമൻബാക്സ്, തഷു കൗശിക്, രാധിക എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. വയാ ഫിലിംസിന്റെ ബാനറിൽ ഉഷ രാജേഷാണ് ചിത്രം നിർമ്മിച്ചത്.

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ